SELAMAT BERSALIN - 'HAIDER MATEEN' NAMA ANAK KEDUA ELLY MAZLEIN

"Assalamualaikum.. Alhamdulillah kak pom selamat bersalin pada 23 October 2021, Jam 12.23 pagi tadi.. Alhamdulillah mama & Haider sihat. Tq segala Doa, Tq Abah, Somi & Manja jaga mama sepanjang mengandung hingga bersalin.. Alhamdulillah kite ada org baru.. bertambah sorang lagi dalam keluarga comel kite.. Alhamdulillah syukur Ya Allah.

"Untuk team @andorrahospitalofficial kursus buat Doc Khamsiah, Doc Mariam, Doc yang penah check kak lina dan nurses tq tq tq..
Memang hebat layanan diberikan.. rasa terharu malam tadi, sebelum bersalin.. Somi, Umi dan Nurses membaca Surah Yasin, bagi ayat memudahkan bersalin dan Doakan kak lina agar proses bersalin berjalan lancar dan dipermudahkan.. memang Allah permudahkan.. Syukur.. Cepat Haider nak jumpa Papa Mama.. sangat sekejap.. Alhamdulillah Syukur

"Dengan ini kak lina nak memperkenalkan anak ke 2 kak Lina.. Haider Mateen Bin Mohamad Azlan, Assalamualaikum Haider.. Welcome to the world our little bundle of joy.. #PutriSaraSefhiaAzlan #HaiderMateenAzlan #2Cinta," demikian tulis penyanyi dan pelakon Elly Mazlein menerusi laman Instagram miliknya.

Klik untuk gambar besar

Elly Mazlein atau lebih mesra disapa Kak Lina Pom Pom selamat malahirkan cahaya mata keduanya yang merupakan bayi lelaki di sebuah pusat perubatan di Selangor, pada jam 12.23 pagi tadi.

Untuk makluman, Elly berkahwin dengan Mohamad Azlan pada 18 Januari tahun lalu. Sebelum ini, Elly pernah berkahwin dengan pengarah Azmi Hatta pada 9 November 2014 dan bercerai pada Oktober 2015. Mereka dikurniakan seorang cahaya mata perempuan, Putri Sara Sefhia yang kini berusia lima tahun.

Tahniah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAWAR RASHID NAFI SOKONG 'LATHI CHALLENGE', TAPI TONJOL KREATIVITI SOLEKAN

Dek kerana melakukan cabaran #lathichallenge dalam laman sosial, pelakon Mawar Rashid didakwa menyokong aktiviti pemujaan. Bagaimanapun, Mawar tampil menjelaskan tujuannya melakukan perkara tersebut hanya untuk menonjolkan kreativiti dalam solekan, bukan seperti yang didakwa.

Akur dengan sensitiviti masyarakat, Mawar atau nama sebenarnya, Wan Mawar Shaputri Wan Abdul Rashid dengan rendah hati memohon maaf jika perbuatannya menyinggung perasaan mana-mana pihak: "Bagi mereka yang mengikuti perkembangan dalam laman sosial pasti tahu saya selalu melakukan tutorial solekan. Cabaran melakukan #latihichallenge ini juga adalah salah satu cara menonjolkan kreativiti.

"Lagipun, ini atas permintaan pengikut yang mahu melihat saya tampil dengan video sebegini. Sebelum ini, saya banyak membuat video untuk tatapan mereka. Sebagai penjual kosmetik, cabaran ini juga adalah salah satu cara untuk mempromosikan produk saya.

"Namun, saya sedar, tak semua orang suka dengan apa yang kita lakukan. Mungkin apa yang saya rasa okay, tidak kena pada hati mereka. Jika ada yang terasa hati, saya minta maaf. Saya buat cabaran itu sekadar suka-suka dan menghiburkan pengikut laman sosial," katanya.

Klik untuk gambar besar

Terdahulu, isteri kepada Raf Yaakob ini memuat naik video yang memaparkan dirinya beraksi dalam tarian Lathi Challenge. Ia mendapat sambutan apabila meraih jumlah tontonan lebih sejuta. Kesal dengan kecaman tidak berasas, Mawar meminta semua pihak tidak pukul sama rata dengan mendakwa mereka yang melakukan cabaran #lathichallenge sebagai jahil dalam agama.

"Siapalah kita mahu menghukum orang lain. Mungkin orang yang kita hakimi itu jauh lebih beragama. Dalam hal ini semuanya bergantung pada niat. Apa yang saya tahu kebanyakan stokis produk, mereka memuat naik video cabaran ini untuk mempromosikan produk. Bukan untuk pemujaan seperti yang digembar-gemburkan," tegas pelakon berusia 25 tahun ini.

Sebelum ini, penyanyi Faizal tahir menerusi perkongsiannya menyelar tindakan mereka yang melakukan cabaran #lathichallenge dan menyifatkannya sebagai jahil agama dan perbuatan sia-sia.

www.myartis.com / Sumber & foto: Berita Harian & Instagram Mawar Rashid

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - SEKITAR PENGAJIAN JOHAN AS'ARI DI INDIA

Johan Ariff As’ari, 28, terbang ke negara itu sehari sebelum Ramadan bersama lapan rakan pengajian dan lokasi pertama menjejakkan kaki ialah New Delhi. Johan akan berpuasa dan menyambut Syawal di India.

Menurut Johan, keputusan tersebut dibuat selepas berbincang dengan rakan pengajian yang mencadangkan dia keluar berguru selama 120 hari, amalan yang sering dilakukan penggiat tabligh.

Klik gambar untuk size besar

"Sebenarnya, perancangan sambung belajar memang sudah lama. Dulu pernah suarakan hasrat mahu ke Yaman tetapi negara itu bergolak pula tiba-tiba.

"Saya juga sudah lama berazam mahu ke India. Apabila difikirkan semula, inilah masa sesuai untuk capai matlamat mendalami agama dan mendekatkan diri dengan Allah serta perbaiki diri," ujar Johan dipetik sebagai berkata

Kata Johan, filem dan drama bersiri pun sudah siap, begitu juga telefilem untuk raya sebagai bekalan untuk peminat sepanjang ketiadaannya.

Johan akui ketenangan boleh dicari di mana-mana dan pemergiannya atas nawaitu untuk mantapkan ilmu al-Quran dan hadis.

"Apabila tiba di New Delhi, kami akan dibawa wakil jemaah di sana dan kemudian ditempatkan di masjid-masjid tertentu.

"Selain New Delhi, saya membuat persiapan lain, termasuk mendapatkan visa ke Bangladesh dan Pakistan jika perlu ke sana," jelasnya.

Tambah Johan, dia tidak pernah ke India tetapi ada bertanya orang lain yang pernah ke sana.

Katanya, ada yang bercerita dugaan koma selama empat jam dalam perjalanan apabila melalui kawasan pergunungan yang kurang oksigen.

"Ada yang diuji dengan masalah kesihatan lain. Isu saya pasti perbezaan bahasa kerana saya tidak tahu berbahasa Urdu," katanya mahu mempelajari bahasa itu sebagai ilmu tatkala pulang ke Malaysia kelak.

Kata Johan, dia seronok berkongsi cerita yang diperoleh dari rakan tabligh yang pernah ke negara itu. Setiap tahun sejak mengikuti jemaah itu pada 2004, mereka akan keluar ke India selepas belajar di Malaysia.

"Dari India, selalunya jemaah akan bergerak mendalami ilmu agama ke Pakistan atau Bangladesh pula. Selepas itu baru bergerak ke negara lain," tambahnya.

Mengenai persiapan dan sumber kewangan, kata Johan, apabila buat kira-kira, perbelanjaan selama empat bulan di sana termasuk tiket penerbangan lebih kurang RM5,000.

"Saya tanya ayah dan beritahu mengenai hasrat sambung belajar. Ayah terus tanya duit belanja cukup atau tidak? Saya kata, adalah sikit dan ayah setuju tambah sedikit buat belanja saya nanti," katanya yang bersyukur kerana tidak bekerja hampir tiga bulan kerana menjalankan tanggungjawabnya menjaga arwah ibu.

Kata Johan, sebaik saja keputusan sambung belajar dipersetujui keluarga, Allah menurunkan rezeki buatnya melalui beberapa tawaran berlakon dan program televisyen yang datang tanpa disangka.

"Baru-baru ini ada tawaran berlakon untuk telefilem raya. Kemudian dapat pula tawaran program TV untuk TV3 dan RTM. Bila dikira-kira balik, syukur lebih dari mencukupi.

"Allah permudahkan rezeki apabila saya pasang niat nak sambung belajar. Ia buatkan saya lebih yakin pada setiap janji Allah. Malah, ketiadaan ibu juga buatkan saya lebih bersemangat untuk jadi anak soleh buat ibu dan ayah," sambungnya lagi.

Sekembalinya dari India, Johan tidak akan berhenti berlakon kerana beranggapan kerjaya itu sebahagian daripada dakwahnya untuk peminat.

Antara filemnya yang menanti tayangan ialah Juvana 2, Juvana 3 dan Kanang Anak Langkau. Manakala drama bersiri pula, Cinta Ilahi untuk slot Zehra di TV3 dan telefilem untuk siaran Aidilfitri ini, Ketupat Palas.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISU TAMPAR DI DEPAN PM - ZED ZAIDI TELAH AMBIL TINDAKAN 'ON THE SPOT'

"Semua sudah diselesaikan on the spot. Mereka sudah meminta maaf dan memaafkan antara satu sama lain. Semuanya happy ending. Orang yang tidak datang memanglah tidak nampak.

"Semasa kejadian itu saya duduk di belakang dan menenangkan Mat Over dan David Teo. Saya sejukkan hati Mat Over dengan beri dia minum air sirap banyak-banyak, lepas tu saya pergi jumpa David yang ketika itu di tandas dan minta dia bersabar.

"David memang cara dia bercakap begitu, namun orang luar yang tidak rapat dengannya tidak tahu cara dia," demikian kata Presiden Persatuan Seniman Malaysia (Seniman), Zed Zaidi atau nama sebenarnya Rozaidi Jamil berhubung isu ini.

Zed diminta mengulas tentang pandangan segelintir netizen termasuk selebriti tempatan yang meminta pihak Seniman mengambil tindakan terhadap insiden yang berlaku. Ia termasuk permintaan Afdlin Shauki agar Zed melakukan sesuatu berhubung isu berkenaan.

Ini kerana Seniman sebelum ini agak lantang dalam pelbagai perkara yang ada kaitan dengan dunia seni tempatan.

Dalam pada itu, kata Zed, pihaknya sudah menjalankan tanggungjawab dengan pantas apabila membuka jalan pendamaian insiden pertelingkahan David Teo dan  Mat Over sebelum majlis Dialog Transformasi Nasional 2050 (TN2050) tamat.

Tambah Zed, tiada apa yang perlu dipanjangkan lagi berikutan dua selebriti berkenaan termasuk Datuk Rosyam Nor selaku moderator sudah bersalaman antara satu sama lain di hadapan Perdana Menteri Datuk Seri Najib Razak.

Klik untuk gambar besar

Dalam kejadian malam Rabu lalu, David ditampar pelakon Sulaiman Yassin atau lebih dikenali sebagai Mat Over selepas dia mempertikaikan cara Rosyam mengendalikan program itu.

David merasakan tidak adil kerana Rosyam hanya memberi fokus kepada tetamu yang berhadapan dengannya dan bukan di belakang.

Pada masa sama, Zed meminta kepada mana-mana penggiat seni yang tidak hadir pada majlis berkenaan agar tidak memberi sebarang pandangan yang mengeruhkan lagi keadaan.

Jelasnya, mereka tidak perlu menulis pandangan di laman-laman sosial berdasarkan video yang tersebar semata-mata.

"Saya minta artis yang tidak datang jangan komen sebab mereka tidak berada di tempat kejadian serta tidak tahu situasi sebenar yang berlaku.

"Perkara itu hanya mengeruhkan keadaan sahaja. Apa yang mereka tonton dalam video yang menjadi viral, mereka tidak tahu sepenuhnya yang terjadi pada malam itu," ujarnya.

Di samping itu, Zed menganggap kejadian berkenaan tidak sepatutnya berlaku dan dia berharap insiden tersebut dapat menjadi iktibar kepada semua penggiat seni pada masa akan datang.

"Saya tahu buat kerja saya, orang tak nampak apa saya lakukan pada malam itu. Saya pelik juga bila saya bising orang marah, bila saya sudah selesaikan senyap-senyap ada pula yang mahu dengar saya bersuara," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SUARA NYANYIAN ALIFF SYUKRI - IBU KOMEN MEMANG TAK SEDAP, MACAM KERETA HABIS BREK

Baru-baru ini, usahawan kosmetik Datuk Seri Aliff Syukri menerusi laman Instagram miliknya telah memuat naik video pendek merakamkan dirinya sedang menjalani latihan vokal sebagai persediaan untuk menyanyikan lagu rayanya sendiri.

"Alhamdullah class vokal is done. Nantikan lagu lala raya by @aliffsyukriterlajaklaris hari Jumaat ni jam 1 tengahari di tvterlajaklaris.. dan akan berkumandang di seluruh radio di seluruh Malaysia Brunei Singapura Amerika dan landon..

"Syukur Alhamdulillah kehadrat ilahi akhirnya ramai orang menghargai bakat saya terima kasih banyak-banyak saya amat gembira. Lagu by @amyuks penyanyi tersohor @aliffsyukriterlajaklaris," tulis Aliff sebagai kapsyen video tersebut.

Namun apa yang menarik perhatian, ibu kepada Aliff iaitu Bonda Rozita Ibrahim tampil memberikan komen terhadap suara nyanyian anaknya itu. Dalam pada itu, netizen yang terhibur dengan komen Rozita juga bersetuju dengan pendapatnya.

Klik untuk gambar besar

"Janganlah netizen, suara Kri memang tak sedap. Saya dipihak netizen sekarang, suara dia tu saya umpamakan macam kereta habis brek. Menanti kecaman dari mak orang pertama.

"Kau nak sakat rakyat Malaysia macam kaau sakat mak. Menangis artis lain. Sampai mereka nak berhenti jadi penyanyi gara-gara kau lah. Tiba-tiba auto tune merdu suara kau kan!" tulis ibu Aliff diruangan komen.

Sebelum ini, Aliff mencuri perhatian wargamaya apabila berkongsi teaser lagu raya nyanyiannya yang akan dikeluarkan jika ia mendapat permintaan yang tinggi. Untuk makluman, Aliff pernah mengeluarkan lagu raya berjudul 'Jom Raya' hasil duet bersama Zizi Kirana dan Bella Astillah pada tahun 2019.

KLIK VIDEO DIBAWAH INI UNTUK TONTON

www.myartis.com / Sumber & foto: Astro Gempak & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MLM 2016 - BOCEY MUNCUL JUARA, LOL TERCOROT

Gelanggang Akhir Maharaja Lawak Mega 2016 (MLM 2016) yang berlangsung di Stadium Tertutup Pasir Gudang, Johor Bahru telah melabuhkan tirainya malam semalam apabila kumpulan Bocey dinobatkan sebagai juara sebagaimana yang dijangka.

Kumpulan Bocey yang dianggotai oleh Achey, Fad dan Abam telah membawa pulang wang tunai sebanyak RM500,000 berserta sebuah trofi sumbangan Astro.

Naib Juara dengan wang tunai RM250,000 pula menjadi milik Joras (Shuk, Rahim dan Joey) sementara kumpulan Puteh (Ali dan Mamak) diumumkan sebagai pemenang tempat ketiga untuk memperolehi hadiah RM150,000.

Manakala tempat terakhir diduduki Tauke, Angah dan Ajak yang membentuk kumpulan LOL. Mereka menerima hadiah wang tunai RM50,000 dan trofi.

Hadiah disampaikan pelawak veteran tanah air, Abdul Wahid Ahmad atau lebih dikenali sebagai Wahid Satay yang turut diiringi Naib Presiden Bahagian Perniagaan Melayu ASTRO, Datuk Khairul Anwar Salleh.

Para peserta telah diadili dengan sistem pemarkahan yang masing-masing mewakili 70 peratus daripada juri tetap dan selebihnya undian penonton.

Empat juri tetap yang mengadili peserta pada MLM 2016 akhir itu terdiri daripada Ziana Zain, Shaheizy Sam, Najip Ali dan Bunga Citra Lestari.

MLM 2016 yang sekali lagi diacarakan Datuk AC Mizal, masih mengekalkan format asal seperti mula diperkenalkan pada tahun 2011.

Tahniah diucapkan!

Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LANA NORDIN TEMUI KEKASIH JAUH LEBIH MUDA, 'MAS KHAN'

Bak kata pepatah, patah tumbuh hilang berganti. Kecewa dalam cinta bukan bererti gagal dalam dalam hidup. Terkini, Lana Nordin, 34, akhirnya bangun kembali setelah gagal dalam cinta yang penuh dugaan dan kontroversi dengan Johan As'ari.

Tanpa berselindung lagi, Lana semalam telah memperkenalkan pengganti Johan kepada media iaitu Mas Khan (20-an), seorang pelakon baharu meningkat naik yang lebih muda daripada usianya.

"Saya dengan dia masih baru lagi dalam kira-kira sebulan, tetapi kami kenal agak lama juga. Buat masa ini kami masih lagi mengenali hati budi masing-masing.

"Saya tidak mahu bercakap tentang cinta lebih-lebih kerana semuanya ketentuan Allah dan sebagai perempuan saya hanya cuba berkawan dan mencari jodoh saya," ujarnya dipetik sebagai berkata.

Nampaknya, Lana kini lebih berhati-hati dalam mengetengahkan soal cinta meskipun tidak menafikan hatinya kini sudah dicuri oleh Mas Khan.

"Saya tidak mahu fikir tentang lelaki itu dan saya tidak mahu kontroversi tersebut menyekat saya untuk berkawan dengan lelaki.

"Saya tetap mencuba dan berkawan dengan mana-mana lelaki serta cari yang sesuai dijadikan suami, kalau Tuhan sudah takdirkan saya berkahwin usia 40 saya terima," katanya ketika ditemui media di Majlis Pelancaran Produk Kosmetik Airish Fashion Cosmetik di Hotel The Royal Chulan, Kuala Lumpur, semalam.

Terdahulu ketika diminta menceritakan serba sedikit mengenai 'kekasih' barunya itu, Lana memberitahu yang dia (Mas Khan) seorang yang matang dan amat memahami meskipun jarak usia mereka agak jauh.

"Dia muda lagi tapi dia seorang yang matang dan tidak suka ambil tahu tentang orang lain. Dia tidak kisah tentang kontroversi saya sebelum ini.

"Tetapi saya juga perlu berhati-hati sebab dahulu pun begini juga, saya percaya kalau tidak baik untuk saya, Allah akan tunjukannya.

"Pada mulanya saya nampak dia seorang yang garang dan sombong tetapi bila sudah rapat barulah saya tahu dia seorang yang lembut.

"Dia sangat baik dan ambil berat tentang saya, dia banyak mengajar saya tentang lakonan dan berhadapan dengan masyarakat serta media," tambahnya sambil tersenyum manis.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


WAN SHARMILA JALANI PEMBEDAHAN BERHAMPIRAN TULANG BELAKANG

Sejak pelakon Wan Sharmila, 35, memuatnaik gambar sebelum memasuki bilik pembedahan di laman sosial beliau kelmarin, ramai yang tertanya-tanya.

Semua persoalan itu kini tejawab apabila Sharmila memberitahu yang beliau menjalani pembedahan itu pada bahagian berhampiran tulang belakangnya pada 8 Julai lalu di sebuah pusat perubatan swasta di ibu kota.

Menurut Sharmila, beliau menjalani pembedahan ringkas yang memakan masa kira-kira sejam itu atas nasihat doktor bagi mengelakkan kesakitannya daripada melarat, selain boleh mengundang penyakit lain dan kesan jangka panjang.

"Jika diikutkan, sudah lama juga saya berasakan kesan pada bahagian yang sakit itu. Bagaimanapun, biasalah, kita selalu ambil mudah dan membiarkannya saja.

"Ketika bercuti ke Korea Selatan selama seminggu, baru-baru ini, kesakitan yang dialami mula membuatkan saya jadi gementar.

"Pada mulanya saya ingatkan ia bukanlah sesuatu yang serius, tetapi selepas beberapa hari pulang ke sini, saya kena juga bertemu doktor. Jadi, atas nasihatnya, saya perlu menjalani pembedahan ini," jelasnya.

Kata pelakon cantik itu lagi, tiga tahun lalu beliau juga pernah menjalani pembedahan, namun enggan mendedahkan secara terperinci rawatan yang dilakukan ke atasnya itu.

Klik untuk gambar besar

"Saya jenis orang yang takut dengan doktor. Hendak ke hospital atau klinik pun jadi 'gabra'. Cuma, saya harus ingat, kita tidak boleh mengambil mudah perkara berkaitan dengan badan dan kesihatan diri.

"Senang cerita, kalau rasa tak sedap dalam hati atau badan, segeralah berjumpa doktor. Jangan tangguh-tangguh," pesan 'pelakon Mat Motor Otai' ini.

Ketika dihubungi, pelakon yang mula aktif di bidang seni sejak 2005 dari Johor ini mengaku dirinya sedang berehat selepas menjalani prosedur berkenaan.

"Saya juga sedang menunggu keputusan hasil pembedahan terbabit. Dalam hati, memang saya berasak cuak juga. Harapan saya, semuanya baik-baik saja.

"Saya memuat naik gambar di laman Instagram itu pun kerana mahu semua orang mendoakan yang elok-elok untuk saya. Insya-Allah," katanya.

Ujarnya lagi, tempoh beberapa hari akan datang ini harus digunakannya sebaik mungkin untuk berehat sebelum beliau kembali ke lokasi penggambaran sebuah drama baharu, minggu depan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


MILIKI DADAH - TONY EUSOFF DIPENJARA 8 BULAN OLEH MAHKAMAH SINGAPURA

Pelakon kelahiran Sarawak, Tony Eussoff atau nama sebenarnya Anthony Joseph Anak Hermas Rajiman, 38, dijatuhi hukuman penjara lapan bulan oleh Mahkamah Singapura kerana memiliki dadah.

Artikel terdahulu:

DAKWAAN DADAH - TONY EUSOFF BOLEH DI PENJARA HINGGA 10 TAHUN

Terdahulu pada 31 Mac lalu, Tony dihadapkan ke mahkamah dan didakwa memiliki dadah terkawal Kelas A di bawah Akta Penyalahgunaan Dadah.

Laporan sebelum ini menyebut Tony dipercayai memiliki satu peket mengandungi tidak kurang daripada 4.56g bahan sayuran yang telah dianalisis dan didapati mengandungi kesan ganja.

Dia didakwa memiliki dadah itu di balai ketibaan bas Pihak Berkuasa Imigresen dan Pusat Pemeriksaan di Pusat Pemeriksaan Tuas pada 12 Mac lalu.

Penerbit filem, Datuk Vinod Shekar dan rakan-rakan artis termasuk Jehan Miskin turut hadir di mahkamah bagi memberi sokongan kepada Tony.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA GANGSTER MALAYA 'TAKUT' JARUM

Pelik tapi benar..!

Tapi itulah nyang berlaku terhadap pelakon KL Gangster 2, Aaron Aziz, yang mengalami kecederaan ketika pengambaran sambungan filem tersebut. Beliau sememangnya tidak gentar apabila melakukan aksi lasak melibatkan pelanggaran kereta hingga dimasukkan ke hospital kerana cedera, tetapi gentar pada 'benda' lain..

Ini kerana, hero pujaan ramai ini rasa rimas, benci dan gementar bila kena suntik. Bukan sekali, tetapi tiga kali iaitu di bahagian tangan, badan dan punggung..!

"Paling tak best kena injection 3 kali!!! Satu kat tangan, badan & bontot! Semua sebelah kanan!! Benci sgt jarum!!! Tiga pulak tu!!!

"Kalau org lain cucuk dengan jarum memang dah sebat dah. Tapi kalau Doktor yang buat takkan nak tumbuk Doktor tu kan?" Ujar Aaron berseloroh dalam twitternya.

Aikkk... kata Gangster, takkan baru kena suntik dah rasa pucat? Tapi bila tengok dalam filem bukan main hebat Aaron kejar mengejar guna pistol dan senjata merbahaya mengalahkan Bruce Willis dalam filem Die Hard..!

Inilah yang dikatakan... dalam filem apapun boleh jadi, tapi di luar filem 'pijak semutpun tak mati'. Apa-apapun, tahniah diucapkan pada doktor yang 'berani' menyuntik Aaron... terutamanya di bahagian punggung tu..!

Klik untuk baca...


KELUARGA DILIBATKAN, DITUDUH JUAL BARANG DARI SUMBER HARAM - ZARA ZYA SEDIH

Berasa sedih dan kecewa apabila ada individu tidak dikenali menghantar mesej hinaan kepadanya yang baru berkecimpung dalam bidang perniagaan, pelakon Zara Zya berkata penghinaan yang dilemparkan itu telah melukakan hantinya lebih-lebih lagi apabila ia turut melibatkan keluarga.

"Hina sangat ke kalau saya nak meniaga? Tak tahulah kenapa, tapi ayat yang dia tulis itu betul-betul buat saya sedih sangat. Saya sedar saya ini bukan hebat sangat meniaga. Tapi apa salah saya? Siap cakap fasal famili saya.

"Kalau kritikan itu untuk saya saja, saya boleh terima... tapi bila sentuh bab famili, memang saya sedih sangat," tulis Zara atau nama sebenarnya Zainurul Razia Mohd Zainuddin, 34, di laman Instagram pada malam Isnin.

Menerusi muatnaik di laman tersebut, pelakon drama bersiri 'Monalisa' itu berkongsi paparan skrin mesej peribadi yang dihantar individu berkenaan.

Klik untuk gambar besar

"Kau tak payah semaklah nak berniaga sana sini, berlakonlah sampai mam***, tu saja yang kau pandai pun, Famili kau kedana sangat sangat sampai kena berniaga pula. Mentang-mentang artis, barang kau bukan laku pun," tulis individu itu.

Dalam pada itu, Zara berkata dia telah melalui pelbagai cabaran dan dugaan sepanjang menceburi bidang perniagaan. Malah, ini juga adalah usahanya untuk membalas jasa kedua ibu bapa yang telah bersusah payah membesarkan dia dan adik-beradik yang lain.

"Saya takkan lupa betapa susahnya parents saya cari rezeki siang malam untuk bagi kami adik-beradik makan, pakai dan pelajaran yang cukup. Inilah masa untuk saya balas balik untuk parents saya.

"Saya kena tipu, bukan orang kau. Saya tak tidur pun tak ada siapa tahu. Takkan saya nak canang cerita pula kesusahan saya," ujarnya.

Sementara itu, Zara memberitahu produk kosmetik yang dijual olehnya itu bukan darpada sumber haram. Dia turut mencabar individu berkenaan untuk bertemunya secara peribadi.

"Produk saya tu tak haram. Sampai hati cakap macam tu. Kalau berani, jumpa saya depan-depanlah. Apa yang dia sakit hati sangat dengan saya," tuturnya.

www.myartis.com / Sumber & foto: mStar & Instagram Zara Zya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK PERLU MENUNJUK-NUNJUK... JADI DIRI KITA SENDIRI" - FIZZ FAIRUZ ULAS ISU PAKAIAN SEMPOI ISTERI

Pelakon Fizz Fairuz mengakui dia lebih selesa memilih untuk menjalani kehidupan yang sederhana serta tidak menunjuk kemewahan, meskipun bergelar Datuk. Menurut Fizz tidak kisah siapa pun kita kita, paling penting adalah untuk jadi diri sendiri dan tidak perlu menunjuk pangkat dan kekayaan.

Baru-baru ini, Fizz ada mengulas mengenai penampilan sempoi isterinya, Datin Almy Nadia yang hanya memakai baju T-Shirt, seluar palazzo serta selipar Adidas ketika bercuti di sebuah taman tema pada Februari lalu.

"Semua itu atas diri sendiri. Kita tak perlu menunjuk-nunjuk ada pangkat, artis, kaya, berduit dan sebagainya. Jadi diri kita sendiri. Apa nak dibanggakan dengan apa yang kita ada? Asalkan selesa, senang nak bergerak," katanya.

Kata Fizz lagi, sebagai seorang selebriti dia tidak boleh menutup mulut orang ramai. Ujarnya, jika tidak boleh menerima pandangan lebih baik tidak perlu jadi artis.

Klik untuk gambar besar

"Kita dalam dunia seni ni, mereka boleh kritik dan cakap apa saja. Sebab kita ni public figure. Kalau tak boleh terima pandangan, tak perlu jadi artis. Apa yang isteri saya pakai hari tu pun okey. Sebab untuk keselesaan, lagipun ada anak kecil nak menyusu," ujarnya.

Terdahulu, netizen memuji pasangan itu menjalani kehidupan dengan penuh sederhana dan merendah diri walaupun bergelar Datuk dan Datin.

Sementara itu, selepas  dua tahun 'terkurung' kerana pandemik, Fizz memberitahu tahun ini dia dan keluarga bersemangat untuk menyambut Hari Raya Aidilfitri. Fizz atau nama sebenarnya Mohd Fairuz Zainal Abidin, 43, dia juga berbangga apabila anak sulungnya mampu berpuasa penuh pada usia tujuh tahun.

"Saya berbangga pada tahun ni anak sulung saya Noor Afrina Ariana tujuh tahun sudah berjaya berpuasa. Raya ni saya rasa cukup bermakna bila anak sulung saya berpuasa penuh Alhamdulillah, itu yang kata orang tu tahun ni kita mesti raya," tuturnya.

Dalam pada itu, Fizz berkata isterinya banyak memberi mendidik anak- anak untuk belajar berpuasa: "Kalau nak ikutkan, Datin yang banyak berikan didikan dorongan untuk anak berpuasa, mereka tahu kalau tak berpuasa berdosa," jelasnya.

Untuk makluman, Fizz dan Almy mendirikan rumah tangga pada 2014 dan dikurniakan empat cahaya mata perempuan, Nur Afrina Arianna, 6, Nurr Afrina Aurora, 5, Nur Afrina Ayra, 4, dan Afrina Aisyah yang dilahirkan pada Disember tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MUJURLAH MEREKA TIDAK TERPEDAYA" - FAUZIAH NAWI BUAT LAPORAN POLIS

"Semalam, saya dimaklumkan oleh beberapa rakan yang menerima kiriman WhatsApp daripada nombor tidak dikenali yang menggunakan identiti saya. Individu tidak bertanggungjawab itu meminta untuk meminjam sejumlah wang daripada rakan-rakan saya. Mujurlah mereka tidak terpedaya dan terus menghubungi saya untuk mengesahkan sama ada itu benar-benar saya atau tidak.

"Semalam, saya tak sempat ke balai polis kerana beraya, jadi hari ini saya akan ke balai untuk membuat laporan polis," ujar pelakon Fauziah Nawi yang akan membuat laporan polis hari ini selepas identiti dan gambarnya digunakan oleh individu tidak bertanggungjawab untuk tujuan penipuan.

Fauziah, 66, berkata, dia dimaklumkan mengenai penipuan itu oleh rakan-rakannya yang menerima kiriman WhatsApp daripada nombor tidak dikenali dan memperkenalkan diri sebagai dirinya. Menurut Fauziah, individu itu menggunakan gambar terbaru yang dimuat naik olehnya pagi semalam.

Klik untuk gambar besar

"Saya ada muatnaik gambar terbaru di Facebook dan individu itu menggunakan gambar ini untuk 'memancing' rakan-rakan saya. Dia siap bertanya sama ada gambar itu cantik atau tidak sedangkan saya sendiri tidak pernah berbuat demikian. Dia meminta kenalan saya untuk memindahkan sejumlah wang ke akaun menggunakan nama Ustaz Haji Salemardan Biska dan berbual di WhatsApp seolah-olah dirinya saya,” katanya.

Tahun lalu, Fauziah pernah dihubungi nombor tidak dikenali, menggunakan identiti rakannya dan modus operandi yang sama: "Tahun lalu, identiti rakan saya digunakan individu tidak bertanggungjawab untuk menjalankan taktik yang sama. Saya tak pasti kali ini ia individu sama atau orang lain.

"Dalam pada gembira menyambut Aidiladha bersama keluarga, berlaku situasi sebegini yang benar-benar mengganggu. Harapan saya, semoga kita semua lebih berhati-hati kerana dalam dunia sekarang, terlalu ramai orang yang menggunakan taktik kotor untuk mendapatkan wang," katanya yang akan menjalani penggambaran beberapa telefilem dan sibuk dengan program teater 'Gempita Sastera Sasterawan Negara' yang akan dilancarkan secara rasmi menjelang Oktober ini.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBAK LIHAT MANGSA BANJIR - SITI NURHALIZA TURUN PADANG HULUR BANTUAN

"Ya Allah... Saya tak terkata. Semoga Allah SWT permudahkan dan lindungi mangsa-mangsa banjir ini Ya Allah," itulah kata penyanyi terkenal negara, Datuk Seri Siti Nurhaliza, 42, menerusi perkongsian video di laman Instagram miliknya dimana dia kelihatan sebak dan mengakui berdebar apabila terpaksa mengharungi banjir untuk menjalankan misi bantuan di beberapa lokasi kepada penduduk yang terjejas.

Siti bersama suaminya, Datuk Seri Khalid Mohamad Jiwa telah mengambil langkah pantas apabila turun padang bagi menghulurkan bantuan kepada mangsa banjir di sekitar Shah Alam, Selangor, hari ini.

"Kita cuba sebaiknya untuk membantu mereka yang terkesan akibat banjir. Saya tengok ramai juga insan-insan serta badan yang prihatin. Kami semua sedang berusaha untuk membantu mangsa banjir. Semoga Allah permudahkan," tambahnya lagi.

Menerusi hantaran di Instagram Story, Siti berkongsi keberadaannya di salah satu rangkaian pemborong dan peruncit halal untuk membeli barangan keperluan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISEBABKAN ZIZAN RAZAK - KAMAL ADLI DIGUGURKAN DARI BERLAKON FILEM?

Sebelum ini, ada dakwaan yang mengatakan Zizan Razak enggan bergandingan atau bekerjasama dengan Kamal Adli.

Apabila diajukan persoalan itu, Zizan mengambil pendekatan berdiam diri.

Ada dakwaan mengatakan yang kononnya nama Kamal sudah digugurkan daripada terus membintangi sekuel filem itu disebabkan Zizan.

Sejauh mana dakwaan ini masih samar dan meninggalkan teka teki.

Menurut Kamal jika benar dakwaan itu, dia amat kecewa.

"Jika ya nama saya digugurkan, saya memang kecewa. Saya sangat teruja dan tidak sabar menanti untuk ke lokasi penggambaran filem itu sebenarnya.

"Saya sudah meletakkan azam dan usaha yang jitu, malah sejak setahun lalu, rundingan sekuel ini sudah dilakukan antara saya dan pihak produksi. Kalaulah benar apa yang dikhabarkan itu jadi kenyataan, umpamanya periuk nasi dan rezeki saya ditutup," ujarnya duipetik sebagai berkata.

Mengukuhkan dakwaan nama Kamal digugurkan ialah kononnya ia membabitkan hal peribadi.
Cerita ini kononnya berkait rapat dengan Emma Maembong yang pernah bercinta dengan Zizan dan kini intim dengan Kamal.

Dalam hal ini, barangkali ada unsur peribadi yang menjadi punca Zizan dan Kamal tidak boleh jadi sebulu.

"Jika benar bagai dikata, saya lagi terkejut kerana ditolak berlakon kerana masalah peribadi. Saya tak kisah kalau digugurkan kerana kemampuan lakonan masih diragui atau pihak produksi sendiri yang tidak mahukan saya.

"Bagi saya soal peribadi itu tak perlu dicampur dengan urusan profesional. Kalau begitulah ceritanya, saya memang hilang hormat kepadanya. Iyalah saya sedar saya bukan bintang bernama besar sepertinya

"Kalau sebab peribadi yang menjadi punca, saya tak tahulah nak cakap apa lagi. Sejujurnya saya tak ada masalah untuk bergandingan dengannya," jelasnya.

Kamal bagaimanapun menegaskan jika bukan rezekinya untuk berlakon dalam filem berkenaan, dia menerimanya dengan lapang dada.

"Saya terima ini sebagai suratan. Tak apalah, mungkin bukan rezeki saya untuk filem itu. Saya ada dan percaya kepada Tuhan serta yakin rezeki itu ada di mana mana. Alhamdulillah rezeki saya masih murah," katanya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MICHAEL ANG: "ORANG BEKERJA PUN BOLEH 'SELF LOCKDOWN'... TAKKAN NAK SUAP SAMPAI MASUK KUBUR!"

"Orang bekerja pun boleh amalkan 'self lockdown' iaitu pergi dan balik kerja sahaja. Bungkus makanan dari rumah, tak payah keluar makan tengah hari dan jaga SOP di pejabat! Sudah-sudahlah dengan alasan tak boleh 'lockdown' sebab kerajaan dan tak bantu dan lain-lain.

"Takkan nak suap kau orang sampai masuk kubur!" demikian kata pengarah dan penerbit, Michael Ang yang menyeru rakyat Malaysia supaya mengamalkan 'self lockdown' memandangkan jumlah kes jangkitan baharu hari ini yang mencecah 7,000 jangkitan.

Dalam satu hantaran yang dimuat naik di laman Instagram, Michael menjawab pertanyaan netizen di Twitter yang menyatakan bahawa tidak semua orang boleh melakukan 'self lockdown'. Pelbagai komen dilemparkan netizen. Ada yang bersetuju dan ada juga yang tidak bersetuju dengan pendapat Michael.

Kes jangkitan terbaru hari ini membabitkan 6,971 kes jangkitan tempatan dan lima kes import manakala kes kematian baharu untuk hari ini mencatat angka 49 kes.

Klik untuk gambar besar

Sementara itu, dalam hantarannya yang lain di Instagram, Michael juga meluahkan rasa simpatinya kepada barisan petugas barisan hadapan.

"Tahniah rakyat Malaysia! Tercipta satu lagi rekod dengan 6,976! Sikit lagi 7,000! Apa lagi, tunjukkan anda boleh! Terus keluar berjalan-jalan dan 'yak yak yeh' (berseronok) dan tak payah ikut prosedur operasi standard (SOP)!

"Kau orang tak tengok ke video petugas barisan hadapan cuba selamatkan kesakitan Covid-19 di pusat kuarantin? Jangan pentingkan diri sendiri! Kasihan petugas barisan hadapan. Jangan sampai mereka putus asa!" tulisnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI TIDAK BOLEH JADI PASANGAN LAGI" - SAKINAH DAH BERPISAH DENGAN MICHAEL HANSEN?

"Kami mempunyai pendapat yang berbeza, kepercayaan berlainan, perspektif dan ideologi. Disebabkan itulah kami tidak boleh menjadi pasangan lagi. Inilah pengakhiran," demikian kata pelakon Sharifah Sakinah menerusi muat naik di laman Instagram miliknya.

Semua sedia maklum mengenai Sakinah dan suaminya yang merupakan seorang warganegara Sweden, Michael Hansen dimana mereka menjalani kehidupan perkahwinan jarak jauh.

Sakinah dalam masa sama juga memberitahu dia kerap berulang alik dari Sweden ke Malaysia untuk bertemu dengan anak tunggalnya yang kini sedang membesar.

Terbaru, Sakinah telah memuat naik gambar bersama suaminya serta kapsyen yang mencetuskan tanda tanya yang seakan memberi bayangan rumah tangga bersama jejaka itu sudah berakhir. Perkongsian Sakinah itu telah menerima perhatian ramai.

Klik untuk gambar besar

Dalam pada itu, Sakinah juga dilihat menutup ruangan komen di posting tersebut. Menerusi Insta Story, Sakinah dilihat memuat naik posting mengenai kelas kecerdasannya seperti biasa.

Hasil tinjauan, Sakinah dan Michael ada berkongsikan momen percutian mereka di Dubai pada awal Oktober lalu, malah mereka dilihat sangat bahagia.

Bagaimanapun, setakat ini tiada sebarang kenyataan daripada Sakinah atau nama penuhnya Sharifah Nurul Sakinah Syed Abu Bakar Al-Khaired mengenai status rumah tangganya.

Sementara itu, menerusi mesej suara yang dikirimkan kepada BH Online, Sakinah mohon maaf tidak dapat menjawab panggilan untuk memberi penjelasan berhubung perkongsiannya itu.

"Hari ini, saya sibuk kerana ada sesi fotografi diikuti penggambaran drama Kampung People 3. Ramai media menghubungi saya, tetapi saya tak dapat menjawabnya. Saya minta maaf," katanya.

Pada Februari lalu, Sakinah membuat kejutan apabila mengumumkan dia dan Michael sah bergelar suami isteri selepas setahun menjalinkan hubungan cinta. Sakinah berkata dia terpaksa merahsiakan mengenai tarikh dan butiran perkahwinannya itu atas beberapa faktor peribadi.

Untuk makluman, Sakinah yang juga adik kepada pelakon dan pengacara, Sharifah Haslinda serta Sharifah Shahirah itu pernah mendirikan rumah tangga dengan juruterbang, Aliff Adha pada 2015, namun berpisah pada Mei 2020. Hasil perkongsian hidup, pasangan ini dikurniakan anak perempuan, Anais Adha, 5.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR -  LIYANA & FATHUDDIN 'DATING' DI NEW YORK

"Oh gosh! Guess who is walking on the streets of new york? Hehe... My love is in New York city," ujar Liyana Jasmay secara berseloroh.

Pastinya, rindu di hati Liyana kini sudah terubat dengan kehadiran tunangnya Fathuddin Mazlan. Apa yang menarik, mereka bukan sekadar bertemu, malah turut 'dating' di sekitar Kota New York sambil menjamu selera dengan hidangan 'lobster'. Wow!

Klik untuk imej besar...


ISTERI RANDY PANGALILA SELAMAT LAHIRKAN BABY GIRL, 'BLAIR WILLOW PANGALILA'

"Kemarin (semalam) adalah hari yang paling bermakna untuk saya dan isteri saya. 24 Mac 2021, pukul 9.54 pagi, wanita kuat ini @cfrank3030, telah melahirkan seorang bayi perempuan yang cantik, Blair Willow Pangalila anak kami," itulah kata-kata pelakon dan penyanyi popular Indonesia, Randy Pangalila apabila isterinya, Chelsey Frank telah selamat melahirkan anak sulung mereka semalam (Rabu).

Randy yang berkongsi berita gembira tersebut menerusi laman Instagram miliknya itu telah sepakat dengan isterinya menamakan puteri mereka dengan nama 'Blair Willow Pangalila'.

Dalam masa sama, Randy turut berkongsi momen-momen indah sepanjang proses isterinya bersalin hingga kedua-duanya memeluk bayi mereka selepas selamat dilahirkan.

Klik untuk gambar besar

"Sebuah moment bahagia yang sudah ditunggu-tunggu kami berdua, terima kasih kepada para dokter dan jururawat yang sudah membantu kelancaran persalinan isteri saya, terima kasih untuk becandaan-candaan kecil yang membuat isteri saya lebih rilex dan tidak stress pada saat melahirkan.

"Terutama saya mahu berterima kasih kepada dokter @mufardoc yang sudah menangani dan membantu kami dari hari pertama kehamilan isteri saya. Juga saya berterima kasih kepada @rsiabundajakarta yang telah memberikan pelayanan yang sangat luar biasa, prosedur dan protocol covid yang baik, dan kamar yang sangat nyaman untuk isteri saya. Saya sangat bersyukur untuk semuanya," tulis Randy.

Untuk makluman, Randy, 30, dan Chelsey berkahwin pada 19 Januari 2019 di Bali, Indonesia.

www.myartis.com / Sumber & foto: Astro Gempak, Instagram Randy Pangalila & Chelsey Frank

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NI KAU NAK AKU MAKAN APA?" - ZYNAKAL BENGANG BAKI RM19.15, DUIT ROYALTI RM120,000 DISONGLAP KENALAN RAPAT

Pada malam Rabu, penyanyi Zynakal telah meluahkan rasa bengang di media sosial berkaitan kehilangan duit royalti lebih RM120,000, gara-gara disonglap oleh individu yang rapat dengannya. Dia juga berkongsi paparan skrin aplikasi perbankan yang menunjukkan baki akaun berjumlah RM19.15.

Katanya, tindakan kenalannya itu melampau dan perlu diambil tindakan: "Lama sangat aku diam tapi bagi muka kena pijak. Kalau kau rembat RM10 aku boleh halalkan, tetapi kes ini segala duit aku hilang. Ni kau nak aku makan apa?" tulis Zyn.

Bagaimanapun, Zynakal atau mesra disapa Zyn, 23, yang masih terkejut dengan perkara itu menafikan ia ada kaitan dengan mana-mana syarikat rakaman atau pihak pengurusannya.

Klik untuk gambar besar

"Cukuplah saya katakan ia tidak ada kena-mengena dengan mana-mana syarikat pengurusan atau rakaman. Kes ini melibatkan saya dengan seorang individu yang saya kenal secara peribadi. Apa tindakan yang akan saya ambil juga tak perlulah cerita kerana takut nanti individu tersebut akan tahu pergerakan saya," katanya ketika dihubungi.

Berkongsi lanjut hal itu, penyanyi lagu 'Sakit' ini berkata, dia mula menghidu wujudnya penyelewengan berkenaan sejak hujung tahun lalu. Katanya, duit yang diambil itu juga adalah hasil titik peluhnya dalam bidang seni.

"Saya dah mula sedar duit saya hilang sejak hujung tahun lalu. Kebanyakan wang tersebut adalah hasil daripada pendapatan saya dalam bidang seni," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - NOMBOR 2 PEMBUKA TAHUN BARU BABY SHIMA

NOMBOR 2 menjadi pilihan Baby Shima sebagai pembuka tahun baru 2014. Ternyata di sebalik angka ini, ia membawa maksudnya yang tersendiri.

Selepas peroleh kejayaan dari single pertama “Tak Sabar” yang berjaya menduduki Juara Carta radio-radio tempatan dan Juara Carta radio di Sabah selama 20 minggu pada tahun lalu, tidak dinafikan ia menimbulkan rasa keyakinan dalam diri beliau untuk terus mencoret nama dalam industri muzik tanahair tanpa dihirau akan komen atau pandangan negatif yang pernah dilemparkan.

Hasil terbukti, beliau kini diterima ramai malah semakin bertambah sokongan hari demi hari. Baby Shima turut ditawarkan watak utama dalam telemovie Ayam Ribut Syawal yang disiarkan di TV3 pada Syawal yang lalu selain itu juga Baby Shima di tawarkan untuk menyanyikan Ost  MAWAR PUTIH TANDA PERPISAHAN oleh Rosyam Nor.

Dengan mengekalkan konsep pop futuristic, Baby Shima tampil dengan single kedua berjudul “Nombor 2” hasil ciptaan Edry Abdul Halim. Lagu yang berentak catchy dilihat serasi dengan Baby Shima dari sudut pandangan Edry. Single kedua ini dirakamkan pada hujung tahun lalu dan mengambil sedikit masa dalam menyiapkan sepenuhnya bagi memastikan kualiti vokal dan muzik yang bermutu.

Jika sebelum ini Baby Shima berkongsi tentang tak sabarnya bertemu kekasih dalam dendangan lagunya, kini beliau berkongsi mengenai kejujuran dalam sesebuah hubungan dan kesibukkan itu bukan berpunca dari orang yang kedua. Mesej disampaikan dalam irama rancak, namun ia merupakan mesej yang penting dalam sesebuah hubungan percintaan.

"Shima mahu peminat suka dan enjoy dengan lagu baru dari Shima berjudul Nombor 2. Kerana ia sebuah lagu ciptaan yang terbaik dari abg Edry buat Shima hadiahkan pada semua peminat dan penyokong Shima," ujarnya penuh keyakinan.

Lagu ini pasti menjadi sebuah fenomena pada semua penggemar muzik tanahair. Nantikan video lirik “Nombor 2” yang bakal ditayangkan di youtube dan Fbpage Baby Shima.

Info ini disediakan oleh: AiCO Empire Group


PENAMPILAN DI PUSAT BELI BELAH - SAJAT DIKECAM TIDAK HORMATI BULAN RAMADAN

Usahawan kosmetik dan juga penyanyi, Nur Sajat atau nama sebenarnya Muhammad Sajjad Kamaruz Zaman baru-baru ini telah memuatnaik sepotong video di sebuah pusat membeli belah di laman Instagram miliknya dan telah mengundang perhatian netizen.

Dalam video tersebut, penampilan dan bentuk badan Sajat menjadi bualan ramai kerana merasakan tidak menghormati bulan Ramadan. Namun begitu, Sajat mengambil langkah untuk membalas komen dari salah seorang pengikutnya itu.

"Perut kecik kenapa punggung besar nauu?" tulis seorang wanita. - "Sebab rajin berbengkung. Pinggang kita 24 inci je sis," jawab Sajat pada entri tersebut yang telah mendapat lebih 180,000 tontonan dan lebih 920 komen selepas dimuatnaik semalam.

Klik untuk gambar besar

www.myartis.com / Sumber & foto: Astro Gempak & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES SAMAN 'TERJAH' MELODI - TV3 MENANG

Akhirnya, kes Jurey Latiff Saman Fitnah  TV3 sejak tahun 2010 berakhir dengan baik baru-baru ini. TV3 selalu penerbit rancangan Melodi berjaya mengetepikan saman RM10 juta itu apabila mahkamah memerintahkan Jurey Latiff membayar kos RM25,000 kepada syarikat itu.

Untuk info, awalnya Saman fitnah itu telah difailkan oleh penerbit drama televisyen, Jurey Latiff Rosli terhadap Sistem Televisyen Malaysia Bhd (TV3), kerana mengaitkannya dengan seorang gadis dalam rancangan hiburan Melodi.

Jurey adalah Presiden Persatuan Penerbit Televisyen Malaysia (PTVM) mendakwa fitnah tersebut disiarkan dalam Melodi pada pukul 12.30 tengah hari, 21 September 2008 yang dikendalikan oleh wartawan Melodi dalam slot Terjah, Nas Ahmad.

Bagaimanapun, Hakim Datuk Nik Hasmat Nik Mohamad dalam keputusan secara lisan mendapati segmen Melodi itu tidak memfitnah Jurey Latiff memandangkan dia telah diberi peluang untuk membela dirinya atas dakwaan tersebut namun memilih untuk menyampaikan cerita versinya sendiri.

“Jika dilihat daripada perkataan tersebut, seolah-olah memfitnah Jurey Latiff. Namun apabila dilihat daripada keseluruhan fakta dan kes itu perkataan tersebut tidak terjumlah kepada memfitnah. Ini kerana Jurey Latiff mengetahui dakwaan terhadapnya dan menyedari mengapa soalan itu diajukan kepadanya.

"Beliau tahu tentang isu yang diutarakan kepadanya. Beliau tahu apa yang diperkatakannya. Plantif boleh menolak daripada diwawancara namun beliau mengizinkan untuk diwawancara," kata Hakim Nik Hasmat dipetik sebagai berkata.

Malahan menurut hakim itu, berdasarkan keterangan Nas Ahmad, saksi tersebut menyatakan telah menghubungi Jurey Latiff sebelum segmen Terjah disiarkan.

Sehubungan itu, Nik Hasmat berpendapat, saksi itu dan TV3 telah menjalankan tugasnya sebagai wartawan dengan sikap penuh bertanggungjawab.

Beliau berkata, temubual yang dibuat oleh Nas Ahmad semata-mata untuk mendapatkan maklum balas Jurey Latiff dalam hal tersebut dan sekaligus menolak samannya.

"Syukur alhamdulillah kes yang dah 5 tahun ini akhirnya dah selesai. Ia membuktikan kita hidup di negara yg ada undang-undang. Walau ‘Terjah’ yang saya cipta lebih tujuh tahun lepas dan masih aktif hingga kini tu sifatnya sensasi dan kontroversi, tapi saya tetap patuh pada etika kewartawanan dan penyiaran dalam menyiarkannya.

"Jangan buat berita fitnah atau berita berat sebelah. Saya sedar ada segelintir kecil pihak yang beranggapan Terjah itu kononnya ‘mengaibkan’ atau seumpamanya sehingga ada yang mencemuh saya, semua beban tu saya rela  pikul di bahu asalkan saya tahu apa nawaitu sebenar saya. Moga persada seni dan bidang kewartawanan hiburan negara kita terus sukses seiring kemajuan negara," demikian respon Nas Ahmad ketika ditanya mengenai keputusan mahkamah itu.


TO'KI: "BIAR MANUSIA PANDANG HINA TETAPI ALLAH SWT TAK..."

Tidak menyangka begitu ramai sayang dan prihatin atas nasibnya hingga diberikan 'syurga' untuk berteduh, penyanyi dan komposer terkenal era 1990-an, To'ki tidak kisah jika ada manusia memandang hina pada dirinya: "Biar manusia pandang hina, tetapi Allah SWT tak pandang hina pada saya. Saya percaya Allah menghantar dan mengetuk hati insan mulia termasuk PPZ-MAIWP membantu saya.

"Siapa sangka, saya bukan hanya dapat kediaman selesa, malah tak perlu pening kepala memikirkan soal sewa rumah selama setahun. Lebih bermakna, rumah tiga bilik tidur yang disediakan lengkap dengan perabot. Saya dan isteri masuk rumah hanya 'cuci kaki' sahaja pada Jumaat lalu. Alhamdulillah," tutur  penyanyi lagu 'Seni Berzaman' itu.

Sebelum ini, kedaifan hidup To'ki, 53, dan isterinya, Sharifah Fairuz Syed Yusof, 48, yang tinggal di sebuah pondok kecil di pinggir hutan di Batu 12, Gombak yang tular, baru-baru ini, mendapat perhatian ramai.

To'ki atau nama sebenarnya, Mohd Zaki Mansur menerima rumah flat tiga bilik tidur di Taman Setapak Indah, Jumaat lalu. Kunci rumah diserahkan Ketua Pegawai Eksekutif, Pusat Pungutan Zakat - Majlis Agama Islam Wilayah Persekutuan (PPZ-MAIWP), Ahmad Shukri Yusoff kepada To'ki di kediaman berkenaan.

Bukan hanya kediaman selesa disediakan, malah penyanyi yang pernah popular menerusi lagu 'Biasan' itu tidak perlu membayar sewa bulan selama setahun. PPZ-MAIWP turut menghulurkan beberapa bentuk bantuan seperti perabot rumah, komputer riba dan kewangan.

Klik untuk gambar besar

To'ki berkata, ada sebab Tuhan uji kehidupannya yang tinggal di pondok kecil di pinggir hutan selama setahun: "Saya tak pernah menyesali takdir hidup ini. Saya percaya ada asbab kenapa Allah uji saya. Alhamdulillah, akhirnya buka hati orang lain untuk membantu saya.

"Jujurnya, saya sangat terharu apabila orang kuat PPZ-MAIWP, Ustaz Ahmad Shukri sendiri menyerahkan kunci rumah kepada saya. Lebih membuatkan saya sebak apabila barangan keperluan rumah termasuklah menyediakan katil yang bersesuaian untuk isteri yang masih cedera dan menggunakan kerusi roda untuk bergerak," katanya.

Pemenang Juara Lagu Kategori Etnik Kreatif, Anugerah Juara Lagu Ke-8 pada 1993 itu berkata, dia masih berulang alik ke pondok kecil berkenaan: "Pondok kecil ini jadikan tempat untuk saya mencari idea menghasilkan karya. Kediaman yang disediakan ini pula syurga untuk saya dan isteri berteduh.

"Saya tidak akan meninggalkan pondok ini memandangkan saya selesa dan tenang berada di pondok ketika berkarya. Saya berterima kasih kepada PPZ-MAIWP kerana memberikan saya sokongan untuk terus berkarya. Saya berjanji setiap mesej karya saya nanti meletakkan Allah di hadapan. Insya-Allah, selagi hayat di kandung badan, saya akan buat apa yang disuruh dan meninggalkan apa yang dilarang," jelasnya.

To'ki berkata, sebelum ini, dia banyak menerima sumbangan orang ramai yang menghantar keperluan makanan kepadanya: "Bagaimanapun, tiada guna tamak jika terlalu banyak beras dan keperluan makanan di rumah. Saya merasakan ada fakir miskin yang lebih memerlukan. Jadi, banyak sumbangan barangan keperluan diterima disedekah semula kepada keluarga susah yang memerlukan," katanya.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ROHANA JALIL KEMBALI KE RAHMATULLAH

Pada jam 11.33 malam tadi, penyanyi Rohana Jalil, 68, disahkan telah meninggal dunia di sisi suami, anak-anak dan keluarga di Hospital Canselor Tuanku Muhriz (HCTM) Universiti Kebangsaan Malaysia (UKM).

Khabar duka itu disahkan pengurusnya yang dikenali sebagai Jepun. Jelasnya lagi, jenazah arwah Rohana akan dibawa ke Masjid Al-Falah, USJ9, Subang Jaya untuk urusan solat jenazah.

"Selepas melihat keadaan arwah semakin kritikal, doktor meminta semua ahli keluarga berkumpul di hospital sejak jam 5 petang. Arwah pergi dengan tenang dan urusannya dipermudahkan.

Klik untuk gambar besar

"Bagi mereka yang ingin melihat arwah buat kali terakhir bolehlah berbuat datang ke Masjid Al-Falah, USJ9. Jenazah akan disemadikan di Tanah Perkuburan Islam USJ21, Subang Jaya sebelum waktu Zuhur," ujarnya.

Berita kematian ibu kepada pelakon dan penyanyi Kilafairy itu turut dikongsi oleh beberapa rakan rapatnya menerusi media sosial antaranya penyanyi Norshila Amin, Chef Yang Jamil dan ramai lagi.

Arwah Rohana atau nama sebenarnya, Dara Abd Jalil yang dimasukkan ke HCTM sejak 20 April lalu akibat kebocoran usus itu dilaporkan sudah tidak sedarkan diri sejak tengah hari semalam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMA JANNA NICK DIPETIK LAGI - SHEILA RUSLY TAK TERAGAK AMBIL TINDAKAN SAMAN

"Cukup-cukuplah menabur fitnah! Benda lain saya boleh tolak tepi tapi ini maruah keluarga saya. Ramai blogger di Facebook memanjangkan isu ini dengan berkongsi fitnah tersebut. Ia tidak benar!" itulah kata pelakon dan penerbit Sheila Rusly yang berasa berang apabila perkahwinan anaknya iaitu Uzair Haqimy didakwa menjadi punca hubungan retaknya dengan pelakon Janna Nick.

Sheila berkata, dia sangat marah tentang isu yang diberitakan oleh sebuah portal yang sengaja mengaitkan anaknya bersama Janna Nick. Ujar Sheila, dia tidak faham bagaimana boleh timbul cerita melibatkan anaknya dengan Janna sebab selama ini dia tidak pernah sekali pun membuka mulut atas apa yang berlaku.

"Saya marah sebab isu itu fitnah, Kalau melibatkan isu yang menyentuh keluarga saya, saya tidak boleh duduk diam. Pada saya, mereka tidak perlu mengambil peluang untuk mereka-reka cerita semata-mata untuk melariskan berita. Perkara itu memang tidak berlaku (hubungan antara Uzair dengan Janna). Lagi pun anak saya sudah mengenali isterinya sejak Elisya masih bersekolah lagi.

"Saya tidak faham. Saya menjaga aib dia (Janna). Sebab itu saya tidak mahu bercerita apa yang berlaku dan saya mengharapkan mereka-mereka di luar sana untuk terus melupakan apa yang telah berlaku. Perbalahan antara saya dengan Janna memang saya tidak akan diceritakan demi menjaga aib dia. Tapi janganlah sebab saya 'mengunci mulut', saya difitnah," jelasnya.

Klik untuk gambar besar

Sebelum itu menerusi laman Instagram, Sheila berkongsi paparan skrin satu Facebook Page menulis mengenai punca hubungannya dengan Janna Nick retak kerana pelakon itu menolak untuk dikahwinkan dengan anaknya.

"Dulu Sheila Rusly nak recommend Janna Nick untuk anak Sheila Rusly tapi Janna Nick tak nak jadi pilih Elisya Sandha ni. Kepada perempuan di luar sana, kalau mak atau mak angkat awak nak recommend calon terima sajalah sebab itu jalan terbaik," tulis pengendali akaun Facebook berkenaan.

Dalam pada itu, isteri kepada Jinggo itu turut memberi amaran kepada mana-mana pihak supaya tidak 'mencuit' menantunya Elisya kerana begitu menyayangi wanita itu.

"Jangan sesekali usik menantu saya. Saya sangat sayangkan Elisya. Jadi tolong jangan tulis cerita yang tidak betul dan boleh mengguris hati menantu saya. Kalau menantu saya sedih, suaminya juga akan bersedih begitu juga saya. Jadi saya ingatkan, jangan berani buat begitu," tegas Sheila.

Kata Sheila lagi, dia menjadi sangat emosi kerana menantunya tidak pernah mengganggu sesiapa. Malah, dia juga perlu menjaga hati keluarga Elisya. Kata ibu kepada dua orang cahaya mata itu, dia tidak pernah sesekali mengatur perkahwinan antara Uzair dengan Elisya, kerana percaya jodoh anaknya itu telah ditentukan oleh Allah SWT.

"Saya tidak menentukan jodoh anak saya. Jodoh itu kerja Allah SWT. Saya memberi ruang untuk anak saya membuat keputusan terbaik untuk dirinya. Alhamdulillah, dia memilih Elisya walaupun dalam hubungan dia sebelum ini, ada fasa turun dan naik. Tapi itu lumrah dalam perhubungan.

"Tapi disebabkan jodoh mereka kuat dan saya nampak keikhlasan jodoh mereka, jadi saya merestui perkahwinan anak saya dengan Elisya. Jadi cukuplah ambil tahu hal keluarga saya, jangan tabur fitnah lagi," katanya.

Dek kerana itu, Sheila mencabar pihak yang menyebarkan fitnah berkenaan agar tampil dengan bukti jika dakwaan itu benar: "Jangan sampai saya ambil tindakan undang-undang. Diam saya tak bermakna kami kalah. Kepada mereka yang mencanang fitnah, sila tunjukkan bukti... saya sanggup berdepan," ujarnya.

Sementara itu, suami Sheila yang juga pengarah terkenal Jinggo atau nama sebenarnya, Azman Yahya pula berkata fitnah yang ditulis pengendali akaun berkenaan telah menggores hati menantunya.

"Dengan nama Allah kenyataan awak Kaki Komen (pemilik akaun Facebook) adalah dusta dan fitnah serta telah menggores hati menantu saya juga maruah keluarga dan menantu saya. Sebelum surat saman saya sampai pada awak... percayalah syurga dan neraka itu benar kecuali awak dilahirkan tanpa agama," ungkapnya.

Pada 21 Ogos lalu, anak sulung Sheila yang berusia 25 tahun itu selamat disatukan dengan adik kepada pelakon Fasha Sandha iaitu pelakon Elisya Sandha di Pejabat Agama Islam Daerah Gombak (PAID), Selangor.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA BABY SHIMA 'CEMBURU' ARTIS LAIN JADI MODEL PAKAIAN DALAM JENAMA TERKENAL

"Hey @calvinklein!! Sampai hati tak ambil shima buat promo seluar dalam dan baju dalam ni!! Bukan apa, ramai artis malaysia dah dapat buat iklan ni! Cemburu lah tengok komen2 tempat dorang.. Ramai yang komen (WAH NICE, SO SEXY DEAR, LIKE IT, NICE SHAPE, U SLAYY, STUNNING).

"Nak try juga mana tau dapat komen2 hebat macam tu 😭," tulis penyanyi dangdut, Baby Shima menerusi satu entri yang dimuat naik di laman Instagram miliknya.

Sebut saja nama Baby Shima, pasti ramai tahu penyanyi dangdut itu sering terpalit dengan pelbagai kontroversi panas antaranya tariannya yang sering menimbulkan rasa kurang senang netizen.

Baru-baru ini perkongsian Baby Shima menjadi perhatian apabila meluahkan keinginnannya untuk mempromosikan baju atau seluar dalam keluaran jenama terkenal dunia iaitu Calvin Klein.

Klik untuk gambar besar

Menerusi perkongsian tersebut, Shima berkata ada segelintir selebriti tempatan sudah memperagakan jenama tersebut tetapi dia belum dirisik lagi.

Perkongsian Baby Shima itu menimbulkan rasa kurang senang netizen yang menyifatkan penyanyi itu seolah 'lapar' perhatian serta sengaja mengundang kecaman netizen.

Terdahulu, ramai yang mengecam penampilan Baby Shima ketika berada di Indonesia yang terlalu ketat sehingga menampakkan perkara tidak sepatutnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEPERIBADIAN DA'I SYED YANG LEMBUT, MULIAKAN ULAMA & GEMBIRAKAN IBU BUAT HANA ISMAIL TERTARIK

"Meskipun perkenalan kami singkat, Alhamdulillah segalanya berjalan baik atas izin Allah SWT. Keperibadian Syed yang lembut dalam tuturnya dan memiliki pengetahuan dalam bidang agama Islam membuatkan saya menerima lamarannya.

"Dalam masa sama, Syed sangat takzim dan memuliakan ulama juga sering menghadiri majlis ilmu dan jalan kami serupa. Paling utama saya jatuh hati dengan cara dia menjaga dan menggembirakan ibunya."

Itulah kata pengacara TV Al-Hijrah, Hana Ismail yang akui dia tertarik menjadikan Da'i Syed sebagai bakal suaminya selepas melihat keperibadian pendakwah bebas itu.

Jelas Hana, selain keperibadian Syed, bakal suaminya itu turut memiliki pengetahuan dalam Islam yang membuatkan dia menerima lamaran pendakwah bebas itu.

Klik untuk gambar beras

Hana turut berkongsikan mengenai sesi taaruf yang diadakan pada Oktober lalu dimana dia selepas sesi itu berlangsung dia membuat solat Istikharah untuk meminta petunjuk daripada Allah.

"Sesi berlangsung dalam satu jam. Selepas itu saya membuat solat Istikharah memohon petunjuk Allah sebelum membuat keputusan menerima lamaran. Begitu juga dengan Syed yang menunaikan solat Istikharah sebelum kami melangkah ke fasa seterusnya," ujarnya.

Bagaimanapun, Hana tidak berkongsikan mengenai tarikh pernikahannya yang akan berlangsung tidak lama lagi, sebaliknya dia memohon agar majlis pernikahannya nanti dipermudahkan.

"Saya mohon doa terbaik dari semua agar majlis pernikahan kami nanti berjalan lancar dan penuh barakah. Insya-Allah saya akan uar-uarkan nanti. Doakan kami," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INFO - 'GOOD VIBES FESTIVAL'

Future Sound Asia (FSA) today announced that it will present Good Vibes Festival (#GoodVibesFest), Malaysia’s very own music festival for all ages on Saturday, 17 August 2013, from 4pm to late at the Sepang International Kart Circuit.

Headlining are iconic international musicians, The Smashing Pumpkins, (“1979”, “Tonight, Tonight”), Modest Mouse (“Float On”, “Dashboard”), Ash ("Girl from Mars") and Japandroids (“The House That Heaven Built”, “Fire’s Highway”), who will play exclusively in Malaysia.

#GoodVibesFest will also showcase tastemaker DJs from around the region and the sounds of: Pastel Lite, The Impatient Sisters, They Will Kill Us All, Japandroids,Twilight Actiongirl, Deer Society, Liyana Fizi, Kyoto Protocol and Monoloque.


"HINA KE? ARTIS PUN MANUSIA JUGA" - ZIZAN KESAL PEMINAT NASIHAT JANGAN KAHWIN ARTIS

"Saya betul-betul serahkan soal jodoh kepada ibu. Kalau ibu kata wanita itu okay dan saya tengok dan rasa okay, kita kahwin. Saya tak kisah apa kerjaya wanita itu. Saya tahu, ada yang kata jangan cari artis. kenapa artis hina ke? Sampai saya tak boleh kahwin dengan artis.

"Artis pun manusia juga, seteruk mana pun orang itu, kita tak tahu pengakhirannya macam mana. Jangan tegur orang macam kita tak buat dosa," itulah kata pelawak dan pelakon Zizan Razak yang mengakui menyerahkan soal jodoh kepada ibunya, namun dia kesal apabila ada segelintir peminat menasihatinya supaya tidak memilih pasangan dikalangan artis.

Sebelum ini, Zizan yang tidak terlepas dengan soalan mengenai jodoh itu berkata dia pernah meletakkan sasaran untuk berkahwin pada usia 25 tahun, tetapi belum diberi rezeki untuk berumah tangga.

"Saya tak pernah kongsikan sebelum ini, ikutkan sasaran saya nak kahwin masa umur 25 tahun. Saya cuba dan pernah nak kahwin tapi tak menjadi. Bagi saya itu kerja Allah. Kalau Allah tak izinkan saya terima saja. Takkan saya nak salahkan takdir. Saya fikir kalau Allah tak beri rezeki jodoh, Allah beri rezeki lain," jelas Zizan yang bakal memasuki usia 38 tahun pada bulan April nanti.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'OHMOSTWANTED' - NORA DANISH TIADA KAITAN, ENGGAN FOTO & NAMANYA DIGUNAKAN

Mengumumkan dirinya tidak lagi mempunyai kaitan dengan produk kosmetik jenama OhMostWanted, sejak bulan lalu, pelakon Nora Danish yang mengusahakan perniagaan berkenaan dengan tiga lagi rakan kongsi, sejak dua tahun lalu itu berkata tindakan terbabit diambil demi kebaikan bersama.

"Selepas memikirkan perkara ini semasak-masaknya dan atas sebab tertentu, saya percaya apa yang dilakukan ini untuk kebaikan bersama. Saya sendiri begitu mencintai perniagaan kosmetik dan mempunyai perancangan lain pada masa akan datang.

"Melihat perkembangan dan kejayaan jenama itu sejak hari pertama dilancarkan, saya percaya pengunduran diri ini adalah tepat pada waktunya," katanya.

Klik untuk gambar besar

Menurut Nora, penarikan dirinya daripada perniagaan itu bukan kerana berdepan masalah bersama rakan kongsi: "Kami bersikap profesional dalam hal perniagaan. Apa yang dilakukan ini adalah atas kehendak sendiri. Saya doakan mereka terus berjaya".

Pelakon drama 'Imaan' yang memilih untuk berehat pada Ramadan ini, sekali gus memberi perhatian kepada keluarga itu menegaskan, dia membuat penjelasan berkenaan bagi mengelakkan salah faham dan perkara tidak diingini daripada berlaku.

"Bermula 1 Mei, sebarang gambar atau nama saya tidak boleh lagi digunakan jenama itu, bagi apa juga tujuan promosi. Pihak terbabit mempunyai masa empat bulan untuk mengeluarkan gambar dan video saya, daripada tempoh kuat kuasa," jelasnya yang turut mengusahakan perniagaan salun dan pakaian.

www.myartis.com / Sumber & foto: Berita Harian & Instagram Nora Danish

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDA KESAL SA.YA TERSINGKIR: "SHIDEE PULA NAK DI SIMPAN... NAMPAK SANGAT PILIH BULU"

Semua sedia maklum mengenai kumpulan duo lagenda, Sa Ya yang diketuai oleh Saiful Apek bersama Yassin Yahya dimana mereka diumumkan sebagai peserta tersingkir pada minggu ke-8 konsert Gegar Vaganza musim kelapan (GV8), malam tadi.

Meskipun mendapat pujian dari juri kerana mempunyai idea yang kreatif serta menghargai kesungguhan yang ditunjukkan oleh mereka, bagaimanapun dari aspek vokal, mereka tidak dapat memuaskan hati para juri.

Namun begitu, Saiful Apek atau lebih mesra dipanggil Apek berkata dia sangat berpuas hati kumpulannya dapat bertahan hingga minggu kelapan. Apek juga lega kerana sudah langsaikan hutang dengan peminat.

Penyingkiran Sa.Ya itu nampaknya membuatkan ramai pihak kecewa, termasuk juga usahawan kosmetik iaitu Datuk Seri Vida yang meluahkan rasa kesalnya apabila kumpulan Sa Ya tersingkir pada minggu kelapan.

Klik untuk gambar besar

Dalam pada itu, beliau turut menganggap ada unsur 'pilih bulu' kerana peserta yang bagus tersingkir tetapi peserta yang biasa masih kekal dalam pertandingan.

"SAYA RASA ADA MASALAH GV MINGGU PENTING NI..TOWARDS KE SEPARUH AKHIR..✅ SA.YA PERFORMANCE ADA X FACTOR MALAM NI.. SHIDEE PULA NAK DI SIMPAN ..NAK SELAMATKAN.... NAMPAK SANGAT PILIH BULU.. BULU PAHAT TAK KELUAR SUARA.. TAPI DISIMPAN..? ATAS DASAR APA?.. LAGEND?

"KALAU DAH SAH SAH PANCIT ? NAK SELAMATKAN LAGI?, ✅ YANG BAGUS DI SINGKIRKAN.. ADAKAH SEBAB MEREKA PELAWAK..MENJADI FILLER JER DALAM GV..TIBA TIBA LAIN JADI..MEREKA BERUSAHA BAIKI KELEMAHAN MEREKA..AKHIRNYA HASILKAN GREAT IMPROVEMENT SETIAP MINGGU...SAYA TAHULAH..MAINAN NI..SAYA MANTAN SPONSER GV..😢😢 @saifulapek @yassinsenario78," tulis Vida.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA KECAMAN, DILABEL PENGACARA PALING TERUK - DANIAL REDA, MOHON MAAF

"Saya masih baru dalam bidang pengacara. Saya faham dan hadap benda ini sebagai anak seni. Namun, saya tetap bangga dapat peluang menjadi pengacara GV. Saya minta maaf kepada peminat GV.

"Ada yang kata saya rosakkan program dan anggap saya pengacara paling teruk, tapi saya reda dan terima. Ini pengajaran untuk saya tetapi saya tetap akan terus belajar. Saya hanya melakukan kerja untuk mencari nafkah.

"Mungkin ada yang tahu, ada yang tak tahu... Sebenarnya untuk musim ini, saya memang ada tapi diberi tanggungjawab mengacarakan GV Live Plus bersama Fiza Frizzy di saluran YouTube. Empat, ke lima jam sebelum program berlangsung, saya terima panggilan pihak produksi meminta saya datang awal kerana perlu menggantikan Nabil.

"Saya dapat panggilan daripada produksi GV9 dalam jam 3 atau 4 petang. Mereka kata 'urgent' kena ganti Nabil. Memang ada usaha mencari pengacara lain, tapi mereka tak dapat mengacarakan GV. Jadi, saya ambil tanggungjawab itu. Kalau tolak, saya tetap kena datang buat GV Plus.

Klik untuk gambar besar

"Saya tiada pilihan lain selain kena datang sebab saya memang buat GV Plus dan hanya ada masa empat jam untuk sediakan baju malah skrip pun tak dapat lagi ketika itu. Apa yang anda lihat, itulah dia. Saya tak rehearsal dengan produksi semua.

"Memang tak ada rehearsal, hanya bincang sekejap dengan Kak Lina nak buat apa... jalan. Apa yang anda lihat itulah yang mampu saya beri dalam masa empat jam persediaan mengacarakan program dengan rating cukup tinggi, cukup besar.

"Menggantikan pengacara selama sembilan tahun, Nabil Ahmad. Saya rasa bukan benda mudah, saya rasa mungkin banyak kekurangan saya. Saya nak minta maaf kepada semua penonton-penonton, peminat-peminat Gegar Vaganza.

"Kalau ada kekurangan... memang banyak pun kekurangan saya pada minggu ini di GV menggantikan Nabil mengacara bersama Kak Lina (Elly Mazlein). Saya mohon maaf, ada yang kata saya jatuhkan program, rosakkan rancangan. Tak reti mengacara, saya minta maaf. Saya susun sepuluh hari, saya minta maaf," jelas pelawak Danial Zaini menerusi akaun TikTok miliknya.

Kehadiran Danial bagi menggantikan Nabil Ahmad sebagai pengacara program Gegar Vaganza Musim Ke-9 (GV9) pada malam Ahad mendapat kritikan hebat netizen yang tidak berpuas hati dengan gaya pengacaraannya.

Ramai menyerang Danial di media sosial dengan menyifatkan kemunculannya disamping Elly Mazlein sebagai hambar, membosankan selain dituduh cuba menjatuhkan program tersebut.

Danial atau penuhnya Mohamad Danial Mohd Zaini tampil mempertahankan dirinya dengan mengatakan kemunculannya yang dilihat hambar dan tidak menepati selera penonton itu disebabkan kurang persediaan selepas diminta menggantikan Nabil lima jam sebelum program berlangsung.

Dalam pada itu, Danial mengakui tugas menggantikan Nabil bukan perkara mudah apatah lagi tidak sempat membuat sebarang persediaan namun sudah memberikan yang terbaik.

Menerusi penjelasan itu, Danial turut memohon maaf kepada semua penonton GV9 sekiranya ramai tidak senang dengan kemunculannya. Danial berkata, dalam GV, siapa saja yang menggantikan Nabil pasti akan dibuat perbandingan kerana Nabil sudah lama mengacara program itu.

Difahamkan, Nabil yang merupakan pengacara tetap GV9 bersama Elly Mazlein itu tidak dapat mengacarakan minggu kedua pertandingan itu kerana terikat dengan program The Toyota GAZOO Racing.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAZLEY YAAKOB: "ORANG MALAYSIA KE, SINGAPURA KE, INDONESIA KE, KITA DAH SATU RUMPUN"

"Buat kalian yang sibukkan, 'Kenapa orang Singapura yang menang? Sebab Tok Ram (Datuk Ramli MS) orang Singapura, maka dia menangkan orang Singapura', cubalah bersangka baik untuk kali ini!

"Rezeki semua Allah dah tentukan. Tak kiralah Malaysia ke, Indonesia ke, Singapura ke, kita dah satu rumpun. Jangan dibawa sentimen kenegaraan ke pentas rezeki Gegar Vaganza," demikian kata penyanyi dan bekas peserta program Gegar Vaganza musim kelapan (GV8), Datuk Fazley Yaakob menerusi laman Instagram miliknya.

Dalam muat naik tersebut, Fazley meminta netizen supaya sentiasa bersangka baik dengan kemenangan penyanyi Singapura, Aliff Aziz di GV8 dan tidak menyentuh sentimen kenegaraan di media sosial.

Fazley juga mengingatkan semua itu adalah rezeki yang sudah tertulis buat Aliff. Menurut penyanyi yang digelar Abang 'Asmara' itu, rezeki setiap manusia tidak pernah salah alamat.

Klik untuk gambar besar

"Rezeki tak pernah salah alamat, namun mereka yang berhati hitam sering kali merasa mereka lebih layak mengutuk dan mengeji tanpa ada rasa segan. Tahniah buat Aliff Aziz dan Bella Astillah, kemenangan yang sudah diduga, kemenangan yang sudah ditentukan Allah dan bukan kemenangan yang dirancang manusia. Wallahualam," tulisnya lagi.

Dalam hantaran sama, Fazley yang menganggap Aliff seperti adiknya sendiri berkongsi mengenai pengorbanan dan kesungguhan Aliff dan isterinya, Bella Astillah di samping mendoakan kesejahteraan rumah tangga mereka.

"Saya sendiri melihat bagaimana seorang isteri mengorbankan segala-galanya demi melihat kejayaan suami di pentas perjuangan. Pernikahan yang bergolak hebat dipelihara oleh pegangan agama yang semakin teguh. Abang tumpang bangga dengan kalian berdua.

"Allah sentiasa akan berlaku adil! Ini adalah kemenangan kalian sebagai pasangan! Semoga masjid yang dibina kekal teguh hingga ke hujung nyawa!" ujar Fazley.

Bukan hanya Fazley sahaja yang memberikan pandangan, malah pemenang tempat kedua GV8 iaitu Nikki Palikat juga turut tampil bersuara berhubung isu Aliff yang ketika ini sedang hangat diperkatakan. Nikki berkata Aliff sememangnya layak bergelar juara serta menyifatkan penyanyi itu seorang yang rajin.

"Aliff layak menang sebab bagi saya dia peserta yang rajin. Malah Datuk Syafinaz ada memberitahu dia seorang yang mempunyai tahap 'musicality' yang kuat. Saya nampak dia punya kesungguhan setiap minggu. Tumpang gembira dengan kejayaannya. Jangan bazirkan tenaga untuk bergaduh-gaduh sebab kalian boleh nantikan single terbaru saya yang akan dilancarkan tidak lama lagi," jelasnya.

Dalam pada itu, Nikki berkata dia berpuas hati dan menerima keputusan juri. Kata Nikki, dia gembira serta meluahkan rasa syukur kerana dapat merealisasikan impian kedua ibu bapanya untuk melakukan renovasi rumah.

"Saya percaya dengan keputusan yang dinilaikan para juri mengenai keputusan malam ini. Apa pun saya bersyukur. Sekurang-kurangnya wang kemenangan dapat juga saya penuhi impian untuk lakukan renovasi rumah. Itu azam saya dan akhirnya ia tercapai. Saya gembira," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"THIS RAMADHAN MUNGKIN TAK SEMPAT TUTUP AURAT TAPI SEMPAT TUTUP KOMEN" - SAKINAH

Semua mengetahui mengenai pelakon Sharifah Sakinah yang sinonim dengan karakternya yang gila-gila dan penampilannya yang agak seksi. Biarlah dikecam teruk, beliau tetap dengan pendiriannya yang tidak mempedulikan segala kritikan. Untuk apa tertekan dengan persepsi orang lain?

Baru-baru ini, Sakinah dilihat menutup ruangan komen di akaun Instagramnya, ramai juga yang tertanya, ada apa-apa serius yang berlaku? Menerusi InstaStory, Sakinah telah menjelaskan sebab dia bertindak menutup ruangan komen di laman Instagram.

Kata Sakinah, bagi menghormati bulan Ramadhan yang mulia, beliau menutup ruangan komen kerana tidak mahu terpengaruh dengan kata-kata negatif.

Klik untuk gambar besar

"Hi semua, lupa nak wish dekat korang selamat menyambut ramadhan. Lepas itu, the reason why I turn off the comment sebab Sakinah tak nak baca my komen, takut terpengaruh pulak. So, for this ramadhan mungkin tak sempat lagi menutup aurat, tapi sempat menutup komen di Instagram," katanya.

Alahai, ada sahaja gelagat Sakinah ini. Tidak dinafikan tutup aurat itu wajib tetapi kita juga perlu menjaga kata-kata di bulan Ramadhan. Barulah seiring kan?

www.myartis.com / Sumber & foto: Media Hiburan & Instagram Sharifah Sakinah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHILA AMZAH JUARA ASIAN WAVE

Akhirnya, Shila Amzah diumumkan sebagai juara pertandingan Asian Wave Competition 2012 di Shanghai, China. Kemenangan tersebut meletakkan nama Shila sebagai superstar Asia kerana berjaya mengalahkan artis hebat dari Korea dan ramai lagi peserta lainnya.

Untuk info, antara lagu yang dinyanyikan oleh Shila ialah Lagu Gemilang (Jaclyn Victor), Grenade (Bruno Mars) dan sebuah lagu Mandarin berjudul Zheng Fu oleh Na Ying.

VIDEO KEMENANGAN SHILA...


BERANGKAT KE TANAH SUCI ESOK - AIDIL AZIZ & FASHA SANDHA TERUJA PERTAMA KALI TUNAI UMRAH BERSAMA SEBAGAI SUAMI ISTERI

Pelakon Aidil Aziz yang bakal berangkat ke Tanah Suci esok itu meluahkan rasa teruja apabila dia akan ke sana bersama isterinya, pelakon Fasha Sandha bagi menunaikan ibadah umrah buat pertama kali sebagai pasangan suami isteri.

Jelas Aidil, segala urusan dipermudahkan buat mereka. Malah, anak mereka juga bakal diuruskan oleh ahli keluarga terdekat.

"Saya sudah beberapa kali menunaikan umrah, namun kali ini lebih istimewa kerana saya membawa isteri bersama-sama. Apatah lagi, pengalaman ini sesuatu yang baru buatnya.

Klik untuk gambar besar

"Sukar diungkap perasaan bakal menunaikan umrah bersama-sama isteri. Fasha usah disangkal lagi, memang teruja sejak awal lagi dan kami bersyukur semuanya dipermudahkan.

"Orang kata apabila menyimpan hasrat untuk menunaikan ibadah bersama, ada saja yang menawarkan diri untuk menjaga anak kami. Apatah lagi, ahli keluarga terdekat pula tu," tuturnya.

Kongsi Aidil lagi, perancangan untuk membawa isteri menunaikan umrah sudah lama namun tertangguh akibat Perintah Kawalan Pergerakan (PKP) bagi menangani virus C0V1D.

"Memang niat dah lama namun inilah masa yang terbaik memandangkan Aisya pun sudah besar. Ini semua perancangan Allah SWT. Doakan semuanya dipermudahkan dan segala yang dirancang berjalan dengan lancar," katanya.

Untuk makluman, Aidil dan Fasha mendirikan rumah tangga pada 30 Mac 2019 dan dikurniakan seorang cahaya mata perempuan Aisha Amaira, 2 tahun.

Sebelum itu, Fasha pernah mendirikan rumah tangga dengan Rizal Ashram Ramli pada 27 April 2012, namun berpisah pada 20 Januari 2016. Hasil perkongsian hidup, mereka dikurniakan dua cahaya mata iaitu Putra Rayfal, 9, dan Putri Raysha Jemyma, 8.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU BUSANA DI SFMM35 DIKRITIK ANEH - WANY AKAN LEBIH BERHATI-HATI, HANYA NAK SELESA

Pada 15 Disember tahun lalu, penampilan penyanyi Wany Hasrita di malam Separuh Akhir Muzik Muzik (SFMM35) telah menjadi kritikan netizen sehingga menjadi trending di media sosial.

Wany yang menggayakan gaun berwarna merah jambu oleh pereka fesyen Behati dengan gaya tudung 'aneh' seakan-akan pakaian mandi Muslimah iaitu burkini.

Menerima kritikan netizen terhadap pemilihan pakaiannya, Wany atau nama sebenarnya Nurshazwany Hasrita memberitahu dia akan lebih berhati-hati memilih pakaian yang sesuai untuk program TV.

Penyanyi berusia 29 tahun ini tetap akan mengekalkan konsep dirinya yang tidak gemar memakai pakaian mengikut bentuk badannya, biarpun pemilihan fesyen akan mengikut kehendak penonton.

Klik untuk gambar besar

"Kali ini, saya akan lebih berhati-hati dalam soal pemilihan pakaian. Bagi saya, yang paling penting saya selesa pakai dan sebenarnya saya perlu mengambil komen-komen orang juga.

"Orang nak tengok cantik dan mesra TV... jadi, kita kena cari juga pakaian yang orang pandang nampak cantik dan sesuai. Benda ini saya masuk dalam senarai pemilihan pakaian.

"Tak semestinya kita kena ikut diri kita saja kan dan pemilihan pakaian, Insya-Allah masih mengekalkan diri saya sebagai Wany Hasrita tapi akan lebih dilihat mesra penonton.

"Saya ada juga minta pendapat stylish untuk nak seimbangkan dengan konsep tapi apa yang patut saya rasa this is Wany, tak perlu diubahlah macam saya memang tak suka pakai ketat sangat dan tak nak ikut bentuk badan," ujarnya.

Netizen berpendapat bahawa padanan gaun merah jambu dengan tudung berwarna putih yang digayakan oleh penyanyi 'Menahan Rindu' itu tidak ubah seperti kuih apam dan putik kapas.

Sementara itu, Wany yang ditanya mengenai persiapan menjelang Anugerah Juara Lagu ke-35, memberitahu dia dan penyanyi Datuk Jamal Abdillah sudah berbincang mengenai konsep serta susunan lagu duet mereka, 'Belenggu Rindu'.

Menurut Wany, dia ingin melakukan persiapan sebaik yang mungkin dan menganggap persembahan di pentas AJL kelak merupakan peluang untuk membuktikan dirinya mampu menyanyi secara langsung.

"Untuk final, kami ada melakukan perbincangan dari segi konsep persembahan dan susunan lagu. Buat masa kini, tak banyak yang kami tukar dan ikut susunan lagu asal yang sememangnya dah sedap.

"Sudah tentu, saya ada ambil kelas vokal yang berjalan seperti biasa dan bagi saya, persiapan kali ini kena lebih 200 peratus sebab dah dua tahun tak jejak kaki di pentas AJL.

"Jadi, saya anggap ia satu peluang untuk saya buktikan kepada semua orang yang saya mampu untuk menyanyi secara live," katanya.

AJL35 sepatutnya berlangsung pada 7 Februari depan di Dewan Majlis Bandaraya Shah Alam (MBSA), Shah Alam terpaksa ditunda ke tarikh yang belum ditetapkan berikutan Perintah Kawalan Pergerakan (PKP).

www.myartis.com / Sumber & foto: mStar & Instagram Wany Hasrita

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA 'BAHASAKAN' INDIVIDU PERSOALKAN AGAMA ALICIA AMIN: "ISLAM TAK AJAR BUKA AIB ORANG DI KHALAYAK RAMAI"

Sebut sahaja nama Alicia Amin, pasti ramai yang ingat dengan model kontroversi yang juga peserta Asia's Next Top Model itu yang sebelum ini pernah hangat diperkatakan gara-gara tampil seksi dan juga berbogel dalam beberapa sesi fotografi.

Nama Alicia Amin tidak henti-henti terpalit dengan pelbagai kontroversi sejak daripada kemunculannya dalam 'Asia's Next Top Model'. Mungkin kerana gaya kehidupannya yang bebas, ia nampak tidak bersesuaian dengan dirinya sebagai seorang penganut agama Islam.

Berikutan imejnya yang terlalu seksi, ramai yang mempersoalkan agama Alicia. Baru-baru ini, salah seorang adiknya memuat naik foto mereka sekeluarga menyambut Hari Bapa. Bagaimanapun, seorang netizen bertanyakan adakah Alicia beragama Islam atau pun bukan.

Tidak hanya berdiam diri, komen netizen itu dibalas oleh bapa kepada Alicia yang bertindak membahasakan individu berkenaan. Bapanya turut mempersoalkan semula adakah individu tersebut Islam kerana Islam tidak mengajar membuat aib orang di khalayak ramai.

Klik untuk gambar besar

Bapa Alicia turut meminta netizen tersebut agar duduk diam-diam sahaja daripada cuba untuk mendapatkan publisiti. Komen bapanya itu turut dikongsikan oleh Alicia menerusi laman Twitter. Rata-rata netizen memuji bapa model itu kerana tampil mempertahankan anaknya daripada kecaman netizen.

Bagaimanapun, ada segelintir netizen berterusan mempertikaikan gaya hidup model itu selain mengatakan bahawa bapa Alicia tersebut langsung tidak menjawab persoalan yang diajukan individu itu. Kata netizen lagi, individu berkenaan bertanya elok-elok sahaja dan mereka juga ingin tahu tentang perkara itu.

Apa pun, kita doakan yang baik-baik sahaja buat Alicia Amin agar menjadi manusia yang lebih baik daripada sebelumnya.

www.myartis.com / Sumber: Rotikaya & Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


5 GAMBAR - 'JUMPSUIT' MERAH RABECCA YANG SUPER HOT..!!

Jika sebelum ini, Rabecca yang sudah berhijrah (berhijab) menarik perhatian ramai apabila dia menerima wang syiling 1 sen dan note RM1 di atas kemenangan samannya terhadap Erma Fatima. Namun terkini, dia membuat kita semua terkejut lagi.

Pemakaian baju 'jumpsuit' ketat berwarna merahnya ketika dia menghadiri majlis hari jadi rakan di hotel terkemuka telah menimbulkan kritikan panas. Dakwa segelintir pihak, baju tersebut amat tidak sesuai dengan imej bertudungnya kerana menampakkan lekuk tubuh.

Bagaimanapun, Rabecca atau nama penuhnya Rabecca Nur Al Islam tetap tenang menerima segala reaksi negatif daripada peminat dan masyarakat. Mungkin dia rasa selesa dengan pakaian tersebut meskipun ada mata yang menjeling. Heh!

Klik gambar untuk imej besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


USIA 8 BULAN, DAYAH BAKAR HANTAR ANAK KE SEKOLAH: "FAHRI BOLEH JUMPA FRIENDS..."

"Fahri’s 1st day to school 💙 Ibu 🥺 la tiba-tiba Fahri dah pergi school, apa ni ? 🥺 Basically, it's a playgroup, jadi Fahri boleh jumpa friends, explore new thing and environment. Sekejap je, around 2 hours. I surely cherish moment like this and of course Dayah record and documented it, so someday Fahri boleh tengok balik 🥰.

"Setiap waktu bersama sangat berharga, sentiasa bersyukur, jangan kita sia-siakan dan remember, when you do something, do it out of love 🤍 #DBinAussie #AchbarMuhammadFahri #miniDayaHanif," tulis pengacara dan personaliti TV, Dayah Bakar yang berkongsikan mengenai perkembangan anak sulungnya, Achbar Muhammad Fahri yang kini berusia lapan bulan.

Dalam sebuah hantaran di laman Instagram miliknya, Dayah ada memuat naik video pendek di mana dia sedang menghantar Fahri ke sekolah.

Ujar Dayah, sekolah yang dimaksudkannya itu merupakan sebuah institusi pendidikan berkonsepkan playgroup yang bertujuan untuk mendedahkan kanak-kanak kepada persekitaran baharu dan bersosial.

Klik untuk gambar besar

Dalam video tersebut, Dayah berkongsi keletah mencuit hati anak kesayangannya itu sepanjang perjalanan ke sekolah yang juga ditemani bapanya, Kapten Muhammad Hanif Hamidi.

Untuk makluman, Dayah dan Hanif telah mendirikan rumah tangga pada Jun 2018 yang lalu. Hasil perkongsian hidup mereka dikurniakan seorang cahaya mata iaitu Fahri yang dilahirkan pada 17 Ogos 2020.

Dayah juga kini sedang menetap di Australia mengikut suaminya yang bekerja sebagai tentera selama setahun.

www.myartis.com / Sumber & foto: Beautifulnara, Astro Gempak & Instagram Dayah Bakar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MEMBRAN MATA ISMAIL IZZANI KENA JANGKITAN KUMAN

"Kedua-dua belah mata sudah jadi semakin teruk dan saya akan berjumpa pakar. Threw it away from my left eye, need to rest for a while but still need to work," kata penyanyi Ismail Izzani yang memberitahu dia menghidap jangkitan kuman pada selaput membran mata kirinya.

Penyanyi lagu 'Luar Biasa' itu menunjukkan keadaan mata kirinya yang membengkak disebabkan jangkitan kuman sebelum terbang ke Sri Lanka untuk urusan kerja menerusi Instastory kelmarin.

Sebelum ini, Ismail turut mencetuskan teka-teki dengan status di Instastory peribadinya baru-baru ini. Status yang tular di media sosial itu seolah-olah menyuarakan keluhan Ismail terhadap industri seni dan individu sekelilingnya.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERTUDUNG TETAPI SEAKAN TIDAK BERPAKAIAN - HANEESYA DIKECAM

Nampaknya nama model dan pelakon Haneesya Hanee sekali lagi dihimpit kontroversi dan kali ini kecoh mengenai foto gadis berusia 19 tahun yang dilihat mengenakan tudung tetapi seakan tidak berpakaian serta 'posing maut' dan ia mula viral di media sosial.

Aksi berani itu mengundang kemarahan serta kecaman daripada netizen yang menyifatkan tindakan Haneesya itu sudah melampau dan mempersendakan agama. Wow, memang berani dan yakin betul Haneesya.

Namun, sebelum kita hendak terima sesuatu tawaran mungkin kena fikir dahulu baik-baik, jangan sampai timbul fitnah. Nanti kena kecam, diri sendiri juga yang terasa hati.

Klik untuk gambar besar

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GANTI RUGI HANA ELITE - WATIE MAMPU BAYAR RM2,500 SEBULAN

Pelakon dan bekas anggota kumpulan Elite, Watie Sadali yang tidak diwakili peguam mengakui yang dia hanya mampu membayar RM2,500 sebulan sebagai penyelesaian bayaran tuntutan ganti rugi rakan sekumpulannya, Hana Elite.

Watie atau nama sebenarnya Norwati Sadali, 41, berkata demikian ketika memberi keterangan di hadapan Hakim Rasyihah Ghazali, semalam.

Prosiding itu adalah bagi menentukan jumlah dan cara yang boleh dibayar Watie selepas di dalam prosiding sebelum ini, dia mengakui tidak mampu membayar ganti rugi sebanyak RM707,351.83 yang dituntut oleh Hana atau nama sebenarnya Norhanasafiza Mat Adnan, 39.

Mahkamah bagaimanapun menetapkan 25 Oktober ini untuk membuat keputusan selepas selesai mendengar keterangan Watie.

"Itu sahaja jumlah yang saya mampu bayar berdasarkan pendapatan bulanan yang diterima. Paling tinggi yang saya mampu bayar adalah RM2,500, saya bercakap dari kemampuan, saya pun tidak tahu apa akan jadi pada masa akan datang sebab kerja saya tidak menentu.

Klik untuk gambar besar

"Perkara ini (saman) juga boleh menjejaskan kerjaya saya, bila terjejas macam mana saya hendak cari duit untuk bayar hutang," katanya.

Tamabah Watie, dia juga mempunyai komitmen bayaran bulanan antaranya bayaran kereta, sewa rumah, insuran keluarga dan bil utiliti serta perbelanjaan harian.

"Semua bayaran di kongsi bersama dengan suami. Jika saya ada duit, saya akan bayar dan jika suami ada duit, dia yang akan bayar," ujarnya

Terdahulu, Watie dalam keterangannya semasa prosiding memberitahu, pendapatannya pada 2015 hanyalah RM69,610, RM34,200 (2016) dan bagi tempoh enam bulan pertama tahun ini pula hanya RM2,500 yang telah dimasukkan ke dalam akaun bank miliknya.

www.myartis.com / Sumber: Kosmo & Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"KALAU PELAWAK TAK SESUAI, TUNJUK CARA PENGACARA BAGUS" - NABIL

"Banyak beza antara kritikan membina dan menghentam. Setiap orang mempunyai pendapat masing-masing, tetapi apabila terus mengheret pelawak yang menjadi pengacara sebagai isu, dia seperti tidak berpuas hati.

"Kalau penonton kurang selesa dengan cara penyampaian saya, tidak mungkin saya masih bersama MeleTOP selama lima tahun.

Memang saya pelawak, tetapi bukan cara saya untuk buat lawak tidak bertempat. Lagipun, setiap program mempunyai kelompok penonton yang tersendiri. Mana mungkin boleh syok sendiri.

"Kalau dia rasa pelawak tidak sesuai sebagai hos atau lawak kami tidak bertempat, mungkin boleh tunjukkan bagaimana caranya menjadi pengacara yang bagus," kata artis serba boleh, Nabil Ahmad yang menyifatkan, cadangan seorang pelakon supaya berhenti mengambil pelawak menjadi pengacara sebagai sengaja mahu mencari perhatian.

Klik untuk gambar besar

Katanya, sekiranya pelakon itu ikhlas mahu melihatnya menjadi pengacara program hiburan yang bagus, dia boleh memberikan teguran secara berdepan, bukan menggunakan laman sosial untuk meluahkan ketidakpuasan hati.

Isu berkaitan pelakon menjadi pengacara mula diperkatakan apabila Syazwan Zulkifly menyindir cara Janna Nick mengendalikan program hiburan popular, Melodi.

Meskipun tidak menyebut nama, kenyataan pelakon itu mengenai pengacara wanita Melodi yang tergedik-gedik dan terkinja-kinja di Twitter jelas merujuk kepada Janna.

Syazwan bagaimanapun, memohon maaf terhadap perkataan yang digunakan yang mengguris dan menyakiti hati Janna.

Kenyataan Syazwan itu mendapat sokongan pelakon, Aiman Hakim Ridza yang turut mencadangkan supaya berhenti mengambil pelawak sebagai hos dengan meletakkan tanda pagar, #meletops pada komen balasnya.

"Berhenti ambil pelawak. Bukan semua benda perlu loyar buruk okay. Dan ia langsung tak kelakar pun," tulisnya dalam komen balas itu.

Enggan lagi melayan mereka yang suka mencari publisiti murahan, Nabil berkata, tumpuannya kini diberikan kepada Nabil Ahmad Productions yang bakal menerbitkan filem aksi komedi, sebelum memulakan penggambaran produksi thriller, Qutil.

"Selepas The Antoos, kami mempunyai senarai program televisyen, drama bersiri dan filem untuk penggambaran. Sepatutnya, Qutil menyusul awal, namun penggambarannya ditunda dulu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ELFIRA LOY BAGI DUIT RAYA KEPADA 50 PEMINATNYA SEMPENA KHATAM AL-QURAN

"Alhamdulillah Dengan Izin Allah, Jumaat 29 Ramadhan 1441H, El dah berjaya khatam. Syukur Ya Allah. Ramadhan tahun memang mencabar sangat nak khatam sampai rasa nak give up sebab terlalu letih dan tak cukup masa. Being a wife and mother is really a big responsibility.

"Yang masih bujang tu gunakankah masa sebaiknya .  Tahun ni, saya cub abaca tafsiran seleaps selesai baca setiap surah sebab itu ambil masa yang lama. Hari terakhir itu, saya bangun jam 4 pagi dan mula membaca 4 juzuk terakhir sehingga lepas Asar. Tak lekang telekung mengaji. Perasaannya macam di Mekah, rindunya.

"Masa nak baca lepas itu Rayyan tiba-tiba nak dekat El. Serious rasa nak nangis takut tak sempat khatam. Tapi Alhamdulillah dapat bergilir dengan mama baca al-Quran. Bila Mamam dah khatam, saya pula pulun. Leganya bila sempat khatam," demikianlah kata pelakon Elfira Loy yang bersyukur kerana akhirnya dia dapat selesai membaca senaskah al-Quran sehingga khatam di penghujung bulan Ramadan.

Klik untuk gambar besar

Menurut Elfira dia melalui pelbagai cabaran untuk menghabiskan bacaannya dalam tempoh sebulan itu. Elfira berkongsi perkara tersebut di akaun Instagram miliknya. Sempena pencapainnya yang berjaya khatam al-Quran itu, Elfira bernazar untuk memberikan duit raya kepada 50 orang pengikutnya di Telegram.

"Seperti yang dijanjikan kepada my telegram family , DiaryElmu , sempena khatam Alquran El harini , saya akan bagi duit raya pada yang juga khatam al-Quran seramai 50 orang . Itu memang nazar El nak khatam. Insya-Allah esok saya agihkan.

"Terima kasih yang bagi semangat dan mendoakan saya," tutur Elfira yang berkahwin dengan Khairol Faris Anuar pada 1 Januari 2019 dan dikurniakan seorang cahaya mata lelaki, Muhamad Rayyan Khalaf pada Oktober tahun lalu.

www.myartis.com / Sumber & foto: Astro Gempak & Instagram Elfira Loy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO DI YOUTUBE - AKSI MENGGODA NOORAIDA CECAH 100,000 HITS

Mungkin akibat tidak tahan diganggu, wanita yang mendakwa ada skandal dengan pelakon Adi Putra, iaitu Nooraida Abdul Talib akhirnya menjadikan laman Insragramnya 'Private'. Tidak dapat dipastikan ia hanya sementara atau di privatekan buat selama-lamanya.

Artikel terdahulu:

AKSI NORAIDA & BEKAS SUAMI LEPAS BERCERAI

Semuanya gara-gara segelintir pihak yang sering 'mengambil' gambar dan video yang dimuat naiknya di laman Instagram tersebut. Malah baru-baru ini, sebuah video miliknya ditonton lebih 100,000 pelawat dalam masa tiga hari apabila ia upload ke laman Youtube dengan tajuk: "Ex-Skandal Adi Putra, Nooraida Abdul Talib posing mengoda."

Dalam hal ini, tidak dapat dipastikan motif tukang muat naik video 'berkenaan ke Youtube. Mungkin dia juga 'tergoda' dengan posing Aida yang ibarat artis popular agaknya. Ahak!

Laman Instagram Aida yang kini khas untuk ahli sahaja...

Antara komen pelawat Youtube... Klik untuk baca!

Video yang menimbulkan pelbagai komen negatif...


BIL ELEKTRIK CECAH RM1K - FIZZ FAIRUZ TERKEJUT, JARANG DI RUMAH

Menerusi laman Instagram, pelakon Datuk Fizz Fairuz telah memuatnaik video dimana dia mendakwa jumlah bil elektrik di rumahnya mencecah hingga RM1,000 dan terkejut dengan perkara terbabit. Jelas Fizz, dia musykil dengan jumlah bil elektrik rumahnya yang diterima kerana dia mendakwa jarang berada di rumah.

"Kita share sikit,sebab mmg terkejut sgt2 sebab terlalu byk.. jarang ada umah,tapi bill beribu... hope #tnbmalaysia @tenaga_nasional tlg amik berat sikit masalah saya ni... nk kol bertanya jer dah 1 jam tggu, sambung sana sini.. last2 putus, kena kol balik.. hope sgt @tenaga_nasional amik port sikit masalh saya ni,saya takde duit banyak nk support company korang...," tulisnya.

Fizz berharap agar pihak Tenaga Nasional Berhad mengambil berat tentang masalah jumlah takrif elektrik di rumahnya yang didakwa naik dengan tinggi. Entri tersebut mendapat perhatian pengikutnya yang rata-rata turut berhadapan masalah yang sama.

Klik untuk gambar besar

Namun ada juga pengikutnya yang menyedari bil elektrik yang ditunjukkan Fizz itu tinggi kerana dicampur dengan jumlah tunggakan bil bulan terdahulu yang tidak dibayar. Pun begitu, Fizz belum lagi mendapat makum balas dari syarikat elektrik tersebut mengenai permasalahannya.

"Samalah rumah kita kat Kuantan nie... Makin lama makin melambung bil api.. Macam pakai aircond.. Teruk dah TNB sekarang..," komen peminatnya. - Maaf Datuk. Tengok pada bil tu, cas semasa 300++ je. Yg jdi kan 1000++ sbb termasuk caj tunggakan," komen pengikutnya.

www.myartis.com / Sumber & foto: Astro Gempak & Instagram Fizz Fairuz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA PERCAYA PENGGODAM DALAM MALAYSIA" - LINDA RUGI RM500K, PERJANJIAN DUTA PRODUK TERJEJAS

Nasib pelakon dan penyanyi Linda Rafar lebih malang apabila dia kehilangan lebih 900,000 pengikut di Instagram dan Facebook akibat tindakan pihak tidak bertanggungjawab, susulan beberapa kes laman sosial selebriti Malaysia hampir digodam minggu lalu.

Menurut Linda, 41, dia menyedari keadaan itu apabila nama serta emel Instagram miliknya bertukar selepas cuba mendaftar masuk dan membuat pengesahan sebagai pemilik akaun dan alamat emel tersebut: "Saya menyedari akaun Instagram digodam pada 4 Jun lalu apabila nama akaun @Lindarafar bertukar kepada @furkanxonuronline.

"Kemudian saya cuba untuk log masuk ke dalam emel saya Lindarafarr@gmail.com tetapi ia bertukar kepada @furkanbeyzsksk@gmail.com di mana alamat emel ini diperolehi apabila saya ingin membuat pengesahan sebagai pemilik alamat emel," katanya.

Linda ditemui pada sidang media khas berkaitan isu berkenaan di pejabat guaman Tetuan Hafarizam Wan dan Aisha Mubarak pada selasa. Dalam pada itu, dia turut mengesyaki individu itu berada di Malaysia berikutan nombor telefon untuk pengesahan alamat emel adalah menggunakan kod Malaysia.

"Saya percaya bahawa penggodam ini berada di dalam Malaysia kerana apabila saya ingin membuat pengesahan emel, kod pengesahan telah diserahkan kepada pemegang nombor dengan kod nombor Malaysia," ujarnya

Klik untuk gambar besar

Laporan polis dan aduan kepada Suruhanjaya Komunikasi dan Multimedia (SKMM) juga dibuat anggota kumpulan Elite itu pada 5 Jun lalu. Penyanyi itu berkata perkara yang terjadi ini memberi kesan buruk kepadanya kerana dia turut menghadapi kerugian kira-kira RM500,000 yang melibatkan perjanjian dan peranannya sebagai duta produk: "Saya telah membuat laporan polis pada 5 Jun lalu.

"Saya juga telah melaporkan isu ini kepada SKMM untuk tindakan lanjut pihak berkuasa. Bagi individu seperti saya yang kebanyakan urusan seperti perniagaan dan kerjaya saya melalui laman sosial, ianya memberi kesan yang amat buruk. Ia menyebabkan kerugian besar yang melibatkan perjanjian serta urusan saya dengan klien, serta peranan saya sebagai duta bagi beberapa produk turut terjejas sama sekali," ujarnya.

Ujar Linda, tindakan tidak bertanggungjawab penggodam tersebut menjejaskan punca pendapatan kebanyakan artis selain dirinya. Tambahan pula, ia lebih memberi kesan pada waktu ekonomi negara yang tidak menentu sepanjang pandemik Covid-19 ketika ini.

"Laman sosial merupakan salah satu punca pendapatan kami dan apabila pihak yang tidak bertanggungjawab ini melakukan kerja-kerja seperti ini ianya amat memberi kesan terutamanya dalam keadaan ekonomi yang tidak menentu ini," jelasnya.

www.myartis.com / Sumber & foto: mStar & Instagram Linda Rafar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::